Vučić otvorio "Ametek" biznis kampus u Industrijskoj zoni Mali Bajmok - YU eco radio i Televizija\nNaslovna / Društvo / Vučić otvorio „Ametek“ biznis kampus u Industrijskoj zoni Mali Bajmok\nVučić otvorio „Ametek“ biznis kampus u Industrijskoj zoni Mali Bajmok\nMiljana Crnogorac jun 7, 2017\tDruštvo Napiši komentar 190 Pregledi\nPredsednik Republike Srbije Aleksandar Vučić, presecanjem vrpce, otvorio je „Ametek“ biznis kampus u Industrijskoj zoni Mali Bajmok. Pored Vučića, otvaranju su prisustvovali i predstavnici kompanije „Ametek“, ambasador SAD u Srbiji Kajl Skat, predsednik Skupštine Vojvodine Ištvan Pastor i predsednik Pokrajinske vlade Igor Mirović.\nPredsednik R. Srbije Aleksandar Vučić izjavio je da Vlada Srbije, kada je u pitanju ova firma, nije izdvajala subvencije, i dodao, da je R. Srbija spremna da pomogne na svaki mogući način, jer je želja svih da u Srbiju dođu i svi oni koji, zajedno sa Ametekom rade na pravljenju konačnog elektromotora. Prilikom posete Ameteku Vučić je obišao proizvodnu halu i razgovarao sa radnicima.\nPredsednik Skupštine Vojvodine Ištvan Pastor, podsetio je prisutne da je Subotica nekada bila jak industrijski centar i da je imala jaku elektrometalnu industriju. Pastor je podsetio i da je svojevremeno u Subotici poslovala izuzetno jaka kompanija koja se bavila proizvodnjom elektromotora, te da Subotica, otvaranjem Ameteka ponovo postaje prepoznatljiva po ovoj proizvodnji.\nIz novootvorenog pogona uskoro će se vrhunski proizvodi izvoziti širom sveta, poručuju predstavnici firme. Takođe dodaju da se svi zaposleni trude da rešavaju probleme koji se svakodnevno javljaju na proizvodnioj liniji, kao i da je osnovna tema razgovora u kompaniji mogućnost unapređenja proizvodnje i poslovanja. Napominju i da će strast i posvećenost zaposlenih biti ugrađeni u svakom proizvodu.\nKompanija Ametek, iz Filadelfije, ima godišnji promet od oko pet milijardi dolara i oko 50 000 zaposlenih širom sveta. U pitanju je globalni proizvođač širokog spektra motora, koji oko 40% proizvodnje proda na američkom tržištu, a ostatak u Aziji i Evropi. U okviru Ameteka od 2012. godine posluje i kompanija Dunkermotoren koja je u februaru 2016. godine otvorila novu proizvodnu halu u Industrijskoj zoni Mali Bajmok.\nPrethodna NBS:Proceniteljima uvid u bazu podataka\nSledeća YuEco popodne Mirjana Stevanović i Nada Dimović 07.06.2017.


Okršaj na stadionu "Francuska" bio je za uživanje i privukao je i legende poput Ronalda, Zinedina Zidana, Tijerija Anrija i Marsela Desaija, a Brazilci su prvi put slavili u Parizu od poraza u finalu Svetskog prvenstva 1998. godine i naredna dva neuspeha.\nNejmaru i družini očigledno prija rad sa Dungom koji zna samo za pobede u drugom mandatu kao selektor uz fantastičnu gol-razliku 17:2, pa ih nije poremetilo ni vođstvo Francuza.\nRafael Varan se udarcem glavom na centaršut Valbuene u 21. minutu pobrinuo za euforiju na tribinama, da bi Oskar pet minuta pre kraja poluvremena poravnao na 1:1 na asistenciju Roberta Firmina, napadača Hofenhajma koji je bio najistureniji u gostujućoj formaciji, a iza njega su delovali upravo strelac izjednačujućeg gola, Vilijan i Nejmar.\nI upravo su poslednja dvojica bili glavni akteri preokreta u nastavku. Vilijan je u 57. minutu proigrao asa Barselone koji je iskosa sa leve strane zakucao loptu u mrežu što je Nejmarov 43. pogodak u 61. nastupu za nacionalni tim.\nNedugo zatim je ofanzivac Čelsija opet bio u ulozi asistenta i iz kornera sa desne strane pronašao je Luisa Gustava, a brazilski vezista je glavom pogodio levi ugao za konačnih 3:1.\nZa veliko iznenađenje u prijateljskim mečevima odigranim u četvrtak pobrinuli su se fudbaleri Irana koji su sa 2:0 bili bolji od favorizovanog Čilea golovima Nekunama u 21. i Amirija u 50. minutu.\nIstim rezultatom je Obala Slonovače savladala Angolu, dok je Kolumbija sa 6:0 deklasirala Bahrein.


Sport: Srbija kreće na evropsko zlato sa Nikolom Jokićem - BalkaniYUm.TV '); } //]]>\nPoslednji dvostruki MVP u NBA ligi, odlučio da se vrati u reprezentaciju Srbije\nSrbija kreće na evropsko zlato sa Nikolom Jokićem\nZagolicao je maštu navijačima Miško Ražnatović, čuveni menadžer, objavom na društvenoj mreži. Slutilo je na dobro, a danas je i zvanično potvrđeno: Nikola Jokić zaigraće za Srbiju na Evropskom prvenstvu koje je na programu od 1. do 18. septembra.\nNajbolji košarkaš Srbije potvrdio je selektoru Svetislavu Pešiću da će zaigrati za reprezentaciju na predstojećem kontinentalnom šampionatu.\nJoš bolje, Jokić je klimnuo glavom i na ideju da zaigra, prvo u avgustovskom „prozoru“ u kvalifikacijama za Mundobakset, potom i na Evropskom prvenstvu.\nU Košarkaškom savezu su potvrdili da je Jokić pristao da se vrati u reprezentaciju. Zbog pravila o NBA osiguranju, Nikola neće moći više od 28 dana da provede sa reprezentacijom pre Evropskog prvenstva.\nTo znači da neće moći da igra za Srbiju u junskom kvalifikacionom „prozoru“ za naredno Svetsko prvenstvo.\n„Redovno razgovaramo sa svim kandidatima, pratimo njihove igre baš kao i različite situacije u kojima se nalaze pri kraju veoma zahtevne klupske sezone. Naročito je kompleksna situacija u vezi prva dva meča koji nas očekuju, protiv Letonije i Belgije, i tu je veoma važno međusobno razumevanje i strpljenje. Ono što je izvesno, to je da NBA igrači imaju ograničenje kada je u pitanju maksimalan broj dana koje mogu provesti sa nacionalnim timom tokom jednog leta. U skladu sa tim ograničenjima, učešće u reprezentativnim akcijama vezanim za Evropsko prvenstvo, odnosno kvalifikacioni prozor u avgustu je potvrdio Nikola Jokić, koji će od prvog dana kada to NBA pravila budu dozvoljavala biti sa nacionalnim timom. Sa druge strane, zdravstvena situacija Bogdana Bogdanovića je takva da zahteva strpljenje. U ovom trenutku, najvažnije je da se on oporavi i vrati na teren u punom sjaju, a kada će to biti nije do kraja izvesno, jer procene na današnji dan mogu biti samo okvirne. Sa svim ostalim kandidatima smo takođe u redovnom kontaktu, pratimo i razgovaramo o planovima sa zajedničkim ciljem, a to je da naša reprezentacija u svakom trenutku bude najjača moguća“, poručio je direktor srpskog muškog nacionalnog tima Dragan Tarlać.


Bush obilježio pet godina rata u Iraku - Kozarac.ba\nU povodu pete godišnjice rata u Iraku, američki predsjednik Geoerge W. Bush stao je u odbranu ispravnosti odluke da se ide u rat, priznajući njegovu visoku cijenu, te istakao uspjehe sadašnje strategije povećanja snaga i naglasio kako SAD u ratu u Iraku “može i mora pobijediti”.\n“Uklanjanje Sadama Huseina sa vlasti bila je ispravna odluka… Bitka u Iraku je plemenita, nužna i pravedna. A sa vašom hrabrošću bitka u Iraku završiće pobjedom”, rekao je Bush u prigodnom govoru pred vojnicima i diplomatima u Pentagonu, dok se u centru Washingtona, kao i u drugim američkim gradovima, održavaju masovni antiratni protesti.\n“Rat je teži i skuplji nego što se predviđalo. Niko ne protivrječi da rat ima visoku cijenu u ljudskim životima i finansijskim sredstvima, no ti su troškovi nužni kada razmotrimo cijenu strateške pobjede za naše neprijatelje u Iraku”, rekao je Bush.\nNaglasio je da bi neuspjeh u Iraku značio ponavljanje terorističkih napada na SAD, poput onih 11. septembra 2001.\n“U ratu protiv terorizma živote je izgubilo više od 4.400 američkih vojnika”, rekao je Bush, odajući počast njihovoj žrtvi i porodicama. Nedavne procjene ekonomista da će rat u Iraku stajati SAD do tri 3.000 milijardi dolara, on je ocijenio “preuveličavanjem”.\nPrema službenim podacima Pentagona, sa današnjim je danom u Iraku poginulo 3.988 američkih vojnika, a 29.450 ih je ranjeno, dok su gubici u Afganistanu 483 mrtva i oko 1.900 ranjenih.\nAmerički je predsjednik istakao uspjehe strategije slanja američkih pojačanja u Irak, čije je provođenje sa dodatnih 30.000 vojnika u januaru 2007. povjerio generalu Davidu Petraeusu, navodeći kako je ona rezultovala “smanjenjem broja civilnih žrtava, smanjenjem žrtava sektaškog nasilja i smanjenjem broja napada na američke vojnike”.\nNasilje u Iraku vratilo se na razinu iz 2005. godine, ali veliki se teroristički i pobunjenički napadi i dalje nastavljaju, pa je tako danas u bombaškim napadima u Bagdadu i Mosulu ubijeno šest a ranjen 51 Iračanin, dok je u jučerašnjem napadu u Karbali poginulo 50 civila.\nStrategija slanja pojačanja nije samo “donijela preokret situacije u Iraku, već je otvorila vrata za stratešku pobjedu u ratu protiv terorizma”, naglasio je Bush, čiji je govor često prekidan pljeskom okupljenih.\nBush je takođe istakao uspjehe u pridobijanju iračkih sunita za borbu protiv Al-Qaide u Anbaru i drugim iračkim pokrajinama, te naglasio kako “pobjeda nad teroristima traži i alternativu njihovoj ubilačkoj ideologiji”, a tu alternativu po njemu donosi “sloboda i demokratizacija” iračkog društva.\nBush je oprezno najavio da će povlačenje dijela američkih snaga zavisiti od “stanja na terenu i preporukama američkih generala”, upozorivši kako se “preuranjenim povlačenjem ne smiju ugroziti teško postignuti uspjesi”.\nU Iraku je trenutno oko 158.000 američkih vojnika, a do jula bi njihov broj trebao pasti na oko 140.000 ili 8.000 više nego prije slanja pojačanja 2007.\nRazmjere i brzina povlačenja zavisiće od izvještaja koje će početkom aprila Kongresu podnijeti komandant američkih snaga u Iraku, general Petraeus.\nDva vodeća svjetska humanitarna udruženja – Međunarodni odbor Crvenog krsta (ICRC) i Amnesty International (AI) objavila su svoje izvještaje o pet godina rata u Iraku, koja ostavljaju malo mjesta optimizmu.\n“Uprkos ograničenim poboljšanjima sigurnosti u nekim područjima, oružano nasilje i dalje ima užasan učinak”, ocijenio je ICRC. “Uprkos tvrdnjama da se sigurnosno stanje poboljšalo posljednjih mjeseci, stanje ljudskih prava u Iraku je katastrofalno”, upozorio je AI.


17:35 19 Januar 2021\nMediji: Tomislav Nikolić imao saobraćajni udes\nTomislav Nikolić, bivši predsednik Srbije, imao je saobraćajnu nesreću, danas oko 15.50 časova na naplatnoj rampi u Lapovu, preneli su beogradski mediji.\nPredsednik Nacionalnog saveta za koordinaciju saradnje sa Rusijom i Kinom Tomislav Nikolić prikupio je novčanu pomoć u iznosu od 5.000 evra namenjenu borbi protiv koronavirusa u Kini, a uručenju donacije danas je prisustvovala ambasadorka Kine u Srbiji Čen Bo.\nNikolić i Li: Otvorene mogućnosti za nove kineske investicije\nPredsednik Nacionalnog saveta za koordinaciju saradnje Srbije s Rusijom i Kinom Tomislav Nikolić razgovarao je danas s kineskim ambasadorom u Beogradu Li Mančangom o mogućnosti realizacije novih kineskih investicija, kao i o poseti Srbiji delegacije Nacionalne komisije za razvoj i reforme iduće nedelje.\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić uputio je pismo zahvalnosti predsedniku Kine Si Đinpingu na dosadašnjoj podršci sveobuhvatnom razvoju ekonomskih odnosa između Srbije i Kine.\nBivši predsednik Srbije Tomislav Nikolić rekao je da je u pozivu papi Franji 2016. godine da poseti našu zemlju naveo da ga zove isključivo u svojstvu predsednika Srbije, a da do posete može da dođe tek ako se dogovori susret pape i patrijarha Irineja.\nNikolić i Rogozin: Za snažnije prisustvo ruskog kapitala u Srbiji\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav razmotrio je u Moskvi sa potpredsednikom Vlade RF Dmitrijem Rogozinom dosadašnju ekonomsku saradnja i mogućnosti unapređenja odnosa dve zemlje.\nPredsednik Nacionalnog saveta za koordinaciju saradnje sa RF i NR Kinom Tomislav Nikolić predvodiće tokom nedelje delegaciju Srbije u radnoj poseti NR Kini. Osnovni razlog posete su nove planirane investicije iz Kine u Srbiju i zajednički pregled tekućih projekata iz oblasti saobraćajne infrastrukture i drugih sektora međunarodne saradnje.\nHram Svetog Dimitrija, velikomučenika, zadužbinu predsednika Nikolića, krasi ruska ikona, poklon Patrijarha moskovskog Kirila i mozaik sa likovima srpske dece stradale u Drugom svetskom ratu i NATO bombardovanju Jugoslavije.\nDa li je građanima Srbije previše izbora i kako bi glasali na predsedničkim, a kako na predsedničkim i parlamentarnim u isto vreme? Kako građani reaguju na ideju monarhije? Kakav je njihov odnos prema Evropskoj uniji, a kakav prema Ruskoj Federaciji? O svemu tome smo razgovarali sa Srđanom Bogosavljevićem u „Sputnjik intervjuu“.\nZa Vojvodinu u Srbiji — datum je jedan\nZašto ligaši Nenad Čanka predlažu da Srbija obeležava dva datuma prisajedinjenja Vojvodine, šta time žele i zašto su setni kad se pomene Ustav iz 1974. godine.\nNikolić: Pobedu Trampa nisu očekivali samo oni koji ne vide\nPredsednik Srbije Tomislav Nikolić je čestitao Donaldu Trampu izbor za predsednika SAD i u ekskluzivnoj izjavi za Sputnjik ocenio da se može očekivati saradnja Rusije i SAD, kao i bolje razumevanje Srbije po pitanju Kosova i Metohije.\nPredsednik Srbije Tomislav Nikolić položio je venac na grob ruskog generala srpskog porekla Mihaila Andrejevića Miloradovića i učesnika Otadžbinskog rata Rusije protiv Napoleonove vojske 1812. godine.\nPredsednik Kazahstana Nursultan Nazarbajev nalazi se u poseti Srbiji. U prisustvu predsednika Srbije Tomislava Nikolića, premijera Aleksandra Vučića potpisano je pet bilateralnih sporazuma. Nazarbajev potvrdio i uvoz vozila iz Srbije bez carina.


Ministri Dačić i Sorajde saglasni da treba produbiti saradnju Srbije i Norveške\nPrvi potpredsednik Vlade Srbije i ministar spoljnih poslova Ivica Dačić sastao se danas u Beogradu sa ministarkom spoljnih poslova Kraljevine Norveške Ine Eriksen Sorajde.\nMinistar Dačić je istakao da je interes Srbije da i dalje unapređuje bilateralne odnose sa Norveškom, kako na političkom, tako i u drugim oblastima, prvenstveno u ekonomiji. Naveo je da je Norveška u samom vrhu po direktnim investicijama u srpsku privredu i jedan od najvećih donatora Srbiji i kazao da je za poslednjih petnaestak godina bilo više od 216 miliona evra razvojne pomoći od strane Norveške.\n"Kada je reč o direktnim investicijama, Norveška je na drugom mestu sa milijardu i 360 miliona evra investicija u srpsku privredu", kazao je šef srpske diplomatije i dodao da bi iz tog razloga spoljnotrgovinska razmena mogla da bude veća od dostignutog obima prošle godine - 64 miliona evra.\nOn je kazao da Norveška, iako nije članica EU, po svom pristupu i učešću u finansijama, praktično čini jedan od stubova Unije i zahvalio je na podršci koju ta zemlja daje Srbiji u procesu evrointegracija.\nTokom sastanka, kako je naveo šef srpske diplomatije, ministarku je upoznao i sa problemom u dijalogu između Beograda i Prištine.\n"Upoznao sam je i sa opredeljenjem Srbije da mirnim putem, kompromisom rešavamo sva otvorena pitanja u regionu. Mi te probleme želimo da rešavamo, a ne da ih ostavljamo budućim generacijama", rekao je ministar Dačić.\nŠef srpske diplomatije je naveo da iz tog razloga Srbija traži podršku međunarodnih organizacija da podrže dijalog i izvrše pritisak na Prištinu da ukine takse na robu iz centralne Srbije i Bosne i Hercegovine, kao i da ohrabre sve da prihvate kompromis.\n"Mislimo i da je vrlo važno da sa Norveškom imamo i dobru saradnju na multilateralnom nivou i da sarađujemo u različitim organizacijama", kazao je ministar Ivica Dačić i dodao da će se Srbija i Norveška međusobno podržavati prilikom određenih kandidatura koje imaju. Srbija će podržati Norvešku da bude nestalna članica Saveta bezbednosti UN, a kada je reč o kandidaturi Srbije, ministar Dačić je kazao da je ona predviđena za 2034. godinu.\nMinistarka Ine Eriksen Sorajde istakla je da je Srbija dugoročan prijatelj i važan partner Norveške, kao i da Norvežani i Srbi na sličan način razmišljaju.\n"Voleli bismo da proširimo saradnju, kulturološki, ekonomski, ali naravno i na političkom nivou", kazala je ministarka Sorajde i dodala da Norveška u potpunosti podržava reforme Vlade Srbije.\nKako je navela, tokom prethodne dve godine Norveška je udvostručila pomoć koju pruža regionu, jer vide potrebu da se podrže evropske integracije regiona, ali i da se reforme koje se sprovode u ovom trenutku nastave i u budućnosti.\n"Dajemo punu podršku članstvu u EU, Norvežani ne žele trenutno da postanu članovi, ali smo integrisani na razne načine, kao i zbog toga što imamo pristup evropskom tržištu, koje je veće nego naše", kazala je ministarka Sorajde.\nNavela je i da je sa Dačićem razgovarala i o situaciji i dijalogu Beograda i Prištine.\n"Želim da se dijalog nastavi, jer je to jedini način da se reše sva pitanja. Danas ću kasnije otići u Prištinu i tamo ću pokrenuti sve ove teme i nadam se da ćemo uskoro videti obnovu dijaloga", kazala je ministarka Sorajde.\nŠto se tiče bilateralne saradnje, kako je rekla norveška ministarka, njihova podrška reformskim procesima se odnosi i na kreiranje novih radnih mesta naročito za mlade ljude, regionalnu saradnju i vladavinu prava.\nKao nekadašnja ministarka odbrane Norveške, ministarka Sorajde je kazala da zna da sa Srbijom postoji odlična saradnja na vojnom planu, posebno medicinsko-vojnoj saradnji i medicinskoj saradnji na terenu.


Sajber hronika, 25.06.2021, 11:30 AM\nUkrajinski državljanin i supervizor hakerske grupe FIN7 osuđen je na sedam godina zatvora zbog uloge „pen testera“ i kompromitovanje debitnih i kreditnih kartica desetina miliona korisnika.\nAndrej Kolpakov (33) uhapšen je u Španiji 28. juna 2018. godine, a potom izručen Sjedinjenim Državama 1. juna 2019. U junu 2020. Kolpakov se izjasnio krivim.\nSud je takođe naložio Kolpakovu da plati štetu od 2,5 miliona dolara.\nOptuženi, koji je bio povezan sa grupom FIN7 od aprila 2016. do hapšenja, rukovodio je drugim hakerima koji su imali zadatak da hakuju PoS sisteme kompanija, i instaliraju malver za krađu finansijskih informacija.\nGrupa FIN7, koja je poznata i po imenima Anunak, Carbanak i Navigator, odgovorna je za sofisticiranu kampanju napada koje je sprovodila od 2015. godine, napadajući pre svega restorane, hotele, kockarnice i druga preduzeća u kojima je velika frekvencija PoS transakcija.\nFIN7 je koristila firmu Combi Security za regrutovanje hakera, od kojih je jedan bio i sam Kolpakov, da bi obezbedila sebi veo legitimiteta suštinski ilegalnom preduzeću, predstavljajući se kao „jedna od vodećih međunarodnih kompanija“ koja je nudila usluge penetracionog testiranja kupcima širom sveta.\nFIN7 je slala pažljivo napisane e-mailove, pošto bi prethodno prikupila informacije o kompaniji neophodne da bi e-mailovi koje je slala zaposlenima ličili na uobičajenu poslovnu prepisku. Spear fišing e-mailove koje je grupa slala zaposlenima u kompanijama pratili su telefonski pozivi kojima su hakeri pokušavali da daju dodatni legitimitet e-mailovima i ubede zaposlene da ih otvore zajedno sa prilogom koji je sadržao malver. Kada bi zaposleni otvorio fajl u e-mailu, malver bi se aktivirao i grupa je tada mogla da se poveže sa zaraženim računarom, da instalira na njemu dodatne malvere i kreće se kroz kompanijsku mrežu. Malver je omogućavao hakerima da nadgledaju zaposlene u kompanijama, i da od njih ukradu podatke za prijavljivanje. U finalnoj fazi napada, FIN7 bi locirala PoS sisteme sa podacima korisnika, i krala podatke sa platnih kartica. Za sve ovo grupa je koristila malver Carbanak, pored arsenala drugih alata.\nUkradeni podaci prodavani su na hakerskim forumima a oni koji su ih kupovali mogli su da obavljaju sa njima neovlašćene transakcije.\nUkupna šteta koja je rezultat ovih napada premašuje milijardu dolara, saopštilo je američko Ministarstvo pravde.\nKolpakov je drugi član grupe FIN7 koji je osuđen u SAD od početka godine. U aprilu je još jedan 35-godišnji ukrajinski državljanin Fedir Hladir osuđen na 10 godina zatvora, kao menadžer i administrator sistema koji je bio odgovoran za održavanje serverske infrastrukture koju je grupa FIN7 koristila za napade i kontrolu uređaja žrtava.


Nikolić: Srbija i Crna Gora o problemima samo bratski | Glas javnosti\npetak 18. januar 2013.\nPočetna > Politika > Nikolić: Srbija i Crna Gora o problemima samo bratski\nPODGORICA - Predsednik Srbije Tomislav Nikolić izjavio je danas da sporna pitanja između Beograda i Podgorice treba rešavati bratski, jer su u pitanju dve najbliskije države, dodajući da je on tipičan srpski političar, pošto ima dobre odnose sa većinom političara iz Crne Gore.\n"Mislim da za svaki problem postoji i odgovarajuće rešenje. Do rešenja je uvek moguće doći ukoliko postoji mudrost i dobra volja dve strane. Uveravam da sa moje strane neće izostati dobra volja. To isto očekujem i od svojih sagovornika, a nadam se da ćemo svi zajedno imati dovoljno mudrosti da počnemo da rešavamo nagomilane probleme u interesu svih naših građana", kazao je Nikolić.\nNikolić će danas, na poziv crnogorskog kolege Filipa Vujanovića, boraviti u zvaničnoj poseti Crnoj Gori.\nOn je ukazao da su Srbija i Crna Gora kroz istoriju skoro uvek bile u dobrim odnosima.\nU tom smislu, ja sam tipični srpski političar, jer imam dobre odnose sa većinom svojih kolega iz Crne Gore. Atipični su oni političari iz Srbije i iz Crne Gore koji nastoje da naruše dobre odnose, istakao je Nikolić.\nUpitan koliko crnogorsko priznanje Kosova utiče na odnose Beograda i Podgorice, on je kazao da ta odluka Crne\nGore sasvim sigurno nije doprinela unapređenju odnosa sa Srbijom.\n"Ja vreme ne mogu da vratim, ne mogu ni prošlost da izmenim, ali želim da doprinesem koliko je u mojoj moći da ne pokvarimo još više ono što su nam naši očevi, dedovi i ostali preci ostavili kao vekovni zavet, a to su bratski odnosi između Srbije i Crne Gore", rekao je Nikolić.\nPredsednik Srbije, osim razgovora sa Vujanovićem, sastaće se i s crnogorskim premijerom Milom Đukanovićem, predsednikom parlamenta Rankom Krivokapićem, kao i sa predstavnicima Matice srpske i liderom Nove srpske demokratije Andijom Mandićem.\nVučić: Srbiji najbitnije da dobije datum EU pregovora


U saopštenju se navodi da je u mjestu Drinovci pored Gruda otkrivena ilegalna fabrika cigareta sa šest mašina čija vrijednost prelazi milion KM, dok je na jednom auto-otpadu na putnom pravcu Ljubuški – Grude privremeno oduzeta velika količina već proizvedenih cigareta tržišne vrijednosti oko milion KM.\nU Drinovcima je otkriveno i nekoliko tona duvana, nekoliko desetina hiljada falsifikovanih markica za cigarete Republike Srbije, kao i ostali materijal potreban za proizvodnju i pakovanje cigareta.\nCigarete zaplijenjene na auto-otpadu bile su smještene na kamionu koji je imao ukradene registarske tablice.\nAkciju u kojoj je prekinut lanac organizovanog kriminala ilegalne proizvodnje i prodaje cigareta marke “marlboro” izveli su službenici UIO u regionalnom centru Mostar, u saradnji sa pripadnicima Sipe i MUP-a Zapadno-hercegovačkog kantona.\nSlužbenici UIO podnijeće izvještaj Tužilaštvu BiH protiv nekoliko lica, zaključuje se u saopštenju.


Skandal do skandala u turskom fudbalu | RUBRIKE | DW | 17.07.2011\nSkandal do skandala u turskom fudbalu\nU turskom fudbalu ovih dana vlada haos. Više klubova, među njima šampion Fenerbahče i pobednik kupa Bešiktaš, optuženi su za lažiranje utakmica. U dve racije privedeno je stotinak istaknutih ličnosti iz sveta fudbala.\nTvrdi se da je reč o najvećoj krizi u istoriji turskog fudbala. Od 3. jula istražni organi saslušavaju i hapse funkcionere, igrače, trenere i savetnike klubova. Trenutno je u zatvoru trideset osumnjičenih – u prošloj sezoni lažirano je najmanje 19 susreta. Među uhapšenima su i predsednik Fenerbahčea Aziz Jildrim i trener Bešiktaša Tajfur Havutdžu.\nFenerbahčeu čak preti opasnost da mu bude oduzeta titula šampiona i da bude u sledećoj sezoni premešten u drugu ligu ukoliko budu potvrđene sumnje da je klub kupovao utakmice. Međutim, na nišanu islednika su i vicešampion Trabzonspor, pobednik takmičenja za kup Bešiktaš i još pet timova prve lige. Za lažiranja utakmica je osumnjičeno i više timova iz druge lige, a osobama koje su umešane u nameštanja rezultata prete višegodišnje kazne zatvora.\nDa li su titule kupljene ?\nDo „velikog praska“ u turskom fudbalu došlo je početkom jula. U racijama u više gradova uhapšeno je pedesetak funkcionera, igrača, trenera i savetnika pod sumnjom da su učestvovali u lažiranju utakmica. Islednici specijalnog odeljenja policije za borbu protiv organizovanog kriminala zaplenili su mnogobrojne dokumente koji potvrđuju nameštanje rezultata u prošloj sezoni.\nKako izveštavaju turski mediji državno tužilaštvo navodno poseduje videosnimke o predaji novca igračima od strane funkcionera. Navodno postoje i sumnjive SMS i snimci sumnjivih telefonskih razgovora. Istanbulsko tužilaštvo već osam meseci skuplja dokaze.\nNajugledniji među uhapšenima je predsednik Fenerbahčea Aziz Jildrim – on je optužen za krivična dela u 15 slučajeva – pored ostalog za osnivanje kriminalnog udruženja i naoružane organizacije i rukovođenje njima, te za pokušaj manipulacije utakmica. Zajedno sa još trojicom funkcionera Fenerbahčea sada sedi u istanbulskom zatvoru Metris i čeka suđenje.\nBešiktaš vraća pehar\nSledeća velika racija usledila je 11. jula. Ponovo je pritvoreno više od pedeset osumnjičenih, među njima bili su bivši potpredsednik Fenerbahčea Mahmut Ezgener i predsednik vicešampiona Trabzonspora Sadri Sener. Uhapšeni su i Serdar Adali, potpredsednik Bešiktaša, te trener kluba Tajfur Havutdžu i igrač reprezentacije Ibrahim Akin. Pod sumnjom za manipulisanje rezultata utakmica uhapšeni su i mnogi bivši i sadašnji funkcioneri više klubova i Fudbalskog saveza Turske (TFF).\nVeć se zna da će pobednik takmičenja za kup Bešiktaš morati da vrati pehar. Navodno je finalna utakmica sa Istanbulom BB jedna od 19 lažiranih utakmica.\n„Saopštili smo Savezu da ćemo vratiti pehar. Primićemo ga tek kada sve sumnje budu otklonjene“, rekao je predsednik Bešiktaša Jildrim Demireren. Klub je, zapravo, postupio u skladu sa zahtevima iz deklaracije koju je usvojila najveća grupa navijača Bešiktaša „Karsi“.\nUEFA: Nema tolerisanja manipulacija\nU međuvremenu se u aferu uključila i UEFA. Turskoj redakciji Dojče velea predstavnik UEFA je izjavio da se nikakve manipulacije neće tolerisati. Istovremeno, na portalu UEFA je objavljeno da je istraga u nadležnosti Fudbalskog saveza Turske i tamošnjih pravosudnih organa.\nSadri Sener, predsednik Trabzonspora\nNa osnovu informacija koje su do sada dostavljene UEFA nema razloga da neki turski klub bude isključen iz evropskih takmičenja. Međutim, UEFA je upozorila da neki tim i naknadno može biti isključen iz takmičenja ili mu može biti izrečena višegodišnja zabrana učešća u njima. Ta zabrana može biti izrečena u trenutku kada bude utvrđeno da se neki tim za takmičenja kvalifikovao lažirajući utakmice.\nUpravo o toj mogućnosti biće reči ovog ponedeljka na sastanku predstavnika UEFA i TFF. Na sastanku bi trebalo da bude donesena odluka o tome da li će se ove sezone turski timovi takmičiti u Ligi šampiona i Evropskoj ligi.\nIstraga turskog tužilaštva nastavlja se bez obzira na eventualne odluke UEFA. Posmatrači ne isključuju mogućnost novih hapšenja istaknutih funkcionera i igrača u okviru istrage. Niko još ne zna razmere fudbalske močvare, tako da se ne očekuju ni skore sudske presude.\nAutori: Murat Dželikkafa, Nenad Briski\nKljučne reči turska, fudbal, skandal\nTrajni link http://p.dw.com/p/11wxN\nGrubi faul Ozila i Gundogana 15.05.2018\nFotografije nemačkih reprezenttivaca Ozila i Gundogana sa turskim predsednikom Erdoganom izazvale su brojne negativne reakcije. Ipak, njih dvojica su se našli na spisku selektora Leva za svetsko prvenstvo u fudbalu.\nRat su čekanje, čaj i cigarete 27.03.2018\nMeđu kurdskim borcima na severu Sirije ima i više Nemaca. Jedan od njih do skoro je bio mladi Jan-Lukas Kulej. Reporteru DW je ispričao zašto je otišao na front, šta je doživeo i koji mu je životni san u vezi sa Sirijom.


Cybersite kuponi i pogodnosti 2021\nHostAdvice Cybersite Prikazi Kuponi\nSvi Cybersite kuponi su istekli ali možete probati sa starim kuponima, oni obično rade\nPoslednji pokušaj: pre 1530 dana, 20 sati i 10 minuta , ISTIČE 31.12.17.\nPoslednji pokušaj: pre 1529 dana, 14 sati i 2 minuta , ISTIČE 31.12.17.\nPoslednji pokušaj: pre 1528 dana, 12 sati i 44 minuta , ISTIČE 31.12.17.\nPoslednji pokušaj: pre 1527 dana, 12 sati i 47 minuta , ISTIČE 31.12.17.\nPoslednji pokušaj: pre 1531 dan, 17 sati i 15 minuta , ISTIČE 31.12.17.\nPoslednji pokušaj: pre 1530 dana, 2 sata i 7 minuta , ISTIČE 31.12.17.\nPoslednji pokušaj: pre 1542 dana, 21 sat i 57 minuta , ISTIČE 31.12.17.


Pre svega: Ceca Ražnatović u Nišu pred 20.000 fanova\nCeca Ražnatović u Nišu pred 20.000 fanova\nPevačica Svetlana Ražnatović Ceca održala je sinoć nezaboravan koncert pred na platou u Niškoj tvrđavi pred oko 20.000 uglavnom mlađih fanova iz Niša, gotovo svih mesta jugoistočne Srbije, ali i fanova iz Bugarske i Makedonije.\nPevačica je koncert otvorila numerom "Nevaljala", a zatim se obratila publici:\n- Dobro veče Niš, moj voljeni grade, dobro veče moja najlepša južna Srbijo! Hvala vam što ste došli na moj koncert, obećavam da večeras nema spavanja - poručila je Ražnatovićeva sa bine a zatim otpevala numeru “Lepi grome moj”.\nCeca je pevala nove hitove sa aktualnog albuma “Poziv”, ali i neke od starijih pesme koje je niška publika horski pevala sa njom. Nišlijama su se posebno dopale pesme “Kukavica”, “Beograd”, “Idi dok si mlad”, “Dokaz”.\nTokom koncerta, koji je trajao skoro tri sata, bile su blokirane sve ulice u okolini Tvrđave.


Crna Gora nema obavezne rezerve nafte, ali ima sredstva za hitne nabavke | Analitika - Informativni Portal\nCrna Gora nema obavezne rezerve nafte, ali ima sredstva za hitne nabavke\n– Do uvođenja strateških rezervi naftnih derivata u Crnoj Gori, kao dijela naftnih rezervi EU, na godišnjem nivou donosi se Plan interventnih nabavki kojim se definišu potrebna sredstva za nabavku osnovnih sredstava, pa i naftnih derivate – saopšteno je Portalu Analitika iz Ministarstva ekonomije.\nObjavljeno: 05. 10. 2019 - 16:07\nIlustracija: BRENDAN MCDERMID/REUTERS\nU napadu za koji su odgovornost preuzeli jemenski Huti, više projektila lansiranih sa bespilotnih dronova pogodilo je 16. septembra naftna postrojenja saudijske kompanije Saudi Aramko. Projektili su izazvali požar koji je brzo odnio gotovo polovinu proizvodnje nafte u toj zemlji (pet odsto globalne dnevne proizvodnje) i izazvao strah za sigurnost svjetskih zaliha „crnoga zlata“.\nPosljedice napada brzo su se osjetile na berzama, gdje je došlo do najbržeg rasta cijene nafte još od Zalivskog rata 1991. godine. Saudijci su u kratkom vremenskom roku uspjeli da prebrode nedaće i vrate proizvodnju na nivo prije napada.\nIpak, kratak period neizvjesnosti nastao prekidom snabdijevanja u najvećem izvozniku nafte u svijetu, primorao je mnoge zemlje da preispitaju svoju politiku kada su obavezne rezerve nafte u pitanju.\nRezerve nafte u Crnoj Gori\nLicencu za skladištenje naftnih derivata, koju izdaje Regulatorna agencija za energetiku, posjeduje gotovo 30 kompanija u Crnoj Gori. Kompletnu listu kompanija sa važećim licencama možete pogledati OVDJE.\nIz Ministarstva ekonomije navode da Crna Gora ima obavezu uvođenja strateških rezervi naftnih derivata, kao dio pristupnih pregovora prema EU, kojima je, kako ističu, osnovna uloga sigurnost snabdijevanja građana i privrede naftnim derivatima u vanrednim slučajevima.\n„Do uvođenja strateških rezervi naftnih derivata u Crnoj Gori, kao dijela naftnih rezervi EU, na godišnjem nivou donosi se Plan interventnih nabavki kojim se definišu potrebna sredstva za nabavku osnovnih sredstava, pa i naftnih derivata“, kazali su iz Ministarstva.\nOni su istakli da s privrednim subjektima – kojima je osnovna djelatnost distribucija i maloprodaja naftnih derivata – i ostalim ministarstvima, prate dešavanja koja mogu uticati na poremećaj u sigurnosti snabdijevanja naftnim derivataima.\n„Nastavićemo da pratimo situaciju i u narednom periodu, a za sada nas raduju informacije da se tržište stabilizovalo, te se nadamo da će to uticati i na stabilizaciju maloprodajnih cijena“, navode oni\nGorivo poskupilo nakon napada\nDešavanja u Saudijskoj Arabiji imala su uticaj i na cijene goriva u našoj državi. Nakon posljednje korekcije od 1. oktobra, litar eurosupera i eurodizela skuplji su pet centi, dok je litar lož ulja poskupio četiri centa.\nNarednih desetak dana litar eurosupera 98 koštaće 1,38 eura, litar eurosupera 95 1,34 eura, eurodizela 1,26 eura, a litar lož ulja koštaće 1,23 eura.\n„Prema odredbama Uredbe o načinu obrazovanja maksimalnih maloprodajnih cijena naftnih derivata, naredni obračun će se obaviti 14. oktobra, a eventualno izmijenjene vrijednosti naftnih derivata važiće od 15. oktobra”, zaključuju iz Ministarstva ekonomije.\nTagovi: nafta Naftne rezerve Ministarstvo ekonomije regulatorna agencija za energetiku gorivo Cijene goriva


Ovi horoskopski znaci uvek znaju kada neko laže | CityMagazine\nNeverbalni deo komunikacije je veoma važan za poruku koju pokušavamo da prenesemo, a to naročito važi za one trenutke kada neko ne govori istinu. Bilo da je u pitanju brzo treptanje, izbegavanje kontakta očima ili neki treći znak, neki ljudi mogu da ih raspoznaju bez ikakvog problema. Ovih pet horoskopskih znaka su poput ljudskih detektora laži i njih ne bi trebalo da pokušavate da obmanjujete.\nDevice imaju oko za detalje, tako da njima skoro ništa ne može da promakne, pa tako ni laž. One skupljaju i analaziraju informacije radi zabave i to isto čine i kada im deluje da nešto od njih skrivate ili prenosite pogrešno. Ne samo da će vas prozreti poput detektora laži, već se dešava da oni koji ih lažu skoro odmah primete da su provaljeni i zbog toga počinju da govore neke besmislice i prebacuju krivicu na druge.\nBlizanci uvek vode računa o tome šta se uklapa u priču (Foto: Unsplash)\nTeško je obmanuti onoga kome komunikacija ide odlično poput blizanaca. Čim pomisle da ste rekli nešto netačno, znaće tačno koja pitanja treba da vam postave da bi vas uhvatili u zamku. Oni sami veoma vode računa o tome šta je neko rekao i znaju koji delovi se uklapaju u širu sliku a koji ne. Takođe mogu da prepoznaju laž iz načina na koju ju je neko izrekao.\nNikako se ne preporučuje da lažete škorpije, jer im neće dugo trebati da to primete a nećete se ni provesti baš najbolje nakon toga. One su po prirodi ljubopitljive i imaju deo ličnosti koji voli da istražuje i koji se lako aktivira. Neće stati dok ne otkriju istinu, a ukoliko ste ih slagali, budite sigurni da će vam se na neki način osvetiti, samo je pitanje kada će se to tačno desiti.\nAko jednom slažete jarca, pitanje je kada će vam poverovati\nJarčevi su po prirodi skloni cinizmu i skepticizmu, tako da su uvek na oprezu po pitanju neistina i nečega sumnjivog. Sami su uglavnom veoma posvećeni istini, što takođe može biti razlog za lakše detektovanje laži. Kada biraju da li nekome veruju ili ne, pogledaće ga pravo u oči kako bi procenili šta je u pitanju. Ukoliko ne možete da dokažete da govorite istinu, možda vam neće poverovati ni narednih puta.\nImaju razne načine da prosude kada neko laže, što i ne iznenađuje toliko kada se uzme u obzir da su u pitanju inteligentne osobe sa visokom moći opažanja. Ako neko odgovori pitanjem na pitanje, fizički se odmakne od sagovornika ili pravi čudne pokrete telom, vodolija će proceniti da laže. Za razliku od drugih znakova, neće tu laž smatrati ličnom i naljutiti se na sagovornika, ali definitivno u nju neće poverovati.\nPrinc Hari i Megan predstavili sina, evo kako će se zvati\nOvo su najbolniji delovi tela za ubod pčele\nEvo kako da procenite da li su jaja iz frižidera još uvek dobra horoskop · istina · laganje · prepoznavanje · znaci


Apel za donacije u borbi protiv epidemije korona virusa | (Vesti - 30. 03. 2020) Subotica.com\nGradski štab za vanredne situacije obaveštava pravna i fizička lica da je Grad Subotica otvorio namenske račune za uplatu donacija fizičkih i pravnih lica za pomoć u borbi protiv epidemije virusa COVID-19.\nPo nalogu Gradskog štaba za vanredne situacije Grada Subotice, Sekretarijat za finansije otvorio je namenske račune za uplatu donacija fizičkih i pravnih lica u borbi protiv epidemije virusa.\nObaveštenje o otvorenim namenskim računima i instrukcije za uplatu donacijskih sredstava u dinarima i evrima objavljeno je na zvaničnom sajtu Grada. Svi koji žele da uplate donaciju za pomoć u borbi protiv epidemije virusa COVID-19 ili imaju pitanja u vezi uplata mogu se obratiti mejlom na adresu gufinansije@subotica.rs, odnosno telefonom na brojeve 024/626-773 i 024/626-811.\n- Pozivamo sve subotičke privrednike da ovim putem pokažu društvenu odgovornost i pomognu u borbi protiv suzbijanja epidemije u državi i gradu Subotici - poručio je Bogdan Laban, gradonačelnik Subotice i komandant Gradskog štaba za vanredne situacije.\nU narednih nekoliko dana kreće podela paketa za penzionere sa skromnijim primanjima\nbogdan laban gradski štab za vandredne situacije Subotica vanredno stanje korona virus epidemija korona virusa\npre 33 minuta 53 sekunde\npre 55 minuta 53 sekunde


Zastarela odgovornost za smrt Alekse Jankovića | TV KANAL 9 NOVI SAD\nNaslovna EMISIJE Zastarela odgovornost za smrt Alekse Jankovića\nZastarela odgovornost za smrt Alekse Jankovića\nVIDEO K9: Za smrt Alekse Jankovića, koji je zbog vršnjačkog nasilja 2011. izvršio samoubistvo, niko neće disciplinski odgovarati, jer je slučaj zastareo.\nJedino pravo, mogućnost i obaveza da se pokrene disciplinski postupak protiv odgovornih lica za smrt Alekse je zastarelo, kažu u Udruženju “Roditelj” NS.\n“Nažalost sve zastareva, jedino ratni zločini i zločini protiv čovečnosti nemaju rok zastarevanja i to je nešto sa čime treba da se suočimo. Sa druge strane mislim da smo svi kao građani, a i kao nadležne institucije pali na jednom veoma bitnom ispitu. Mi se uvek uzdamo u državu i u one koji kontrolišu nas, ali se još više uzdamo ako znamo da postoji kontrola našeg kontrolora. U ovom slučaju kontrola tih kontrolora nije sprovedena i to je jedan jako loš utisak”, rekla je Dragana Ćorić iz ovog udruženja.\nU pravu postoje određeni rokovi za preduzimanje određenih aktivnosti, koji su u ovom slučaju, nažalost, istekli, navodi Ćorić.\n“Ono što znam da porodica svakako ima pravosnažnu sudsku presudu za duševnu bol zbog gubitka deteta na takav način, gde je negde posredno dokazano da postoji odgovornost i same škole i ostalih drugih nadležnih organa koji nisu postupali ili su neadekvatno postupali u tom slučaju. Ne mogu u njihovo ime da govorim šta će oni da preduzmu, ali je ovo neki krajnji apel da se promeni svašta nešto unutar našeg sistema”, kazala je Ćorić.\nOna smatra da u procesu promena koje bi dovele do rešavanja ove problematike, prvenstveno treba doneti Zakon o osnovnom sistemu obrazovanja i vaspitanja.\n“Ja bih zaista volela da mi sutra našu decu zadržavamo ovde, a ne da ih ispraćamo na aerodrom. Prosto dajte im nekakav znak, dajte im neku pruženu ruku da to što im se dešava, da to što trpe ovakvo ili onakvo nasilje, da to nije nešto što je normalno da se dešava danas i da nije normalno da nasilnik može da se time ponosi i da tu žrtvu samo više ubacuje u nevolju i još veći problem i da nije normalno da niko neće da reaguje zato što ne znam koji razlog postoji zašto neće da reaguje”, rekla je Ćorić.\nJedina ohrabrujuća stvar u svemu je, kaže Ćorić, da je Vlada formirala radno telo za pisanje strategija protiv nasilja nad decom, gde je uvršteno i vršnjačko nasilje, ali dodaje da strategija nema nikakvu pravnu snagu, već je samo spisak lepih želja za koji se nada da će ipak vršiti uticaj.\nUdruženje Roditelj NS\nPrethodni tekstPrevare na tržištu nekretnina: Ni stana, ni novca\nSledeći tekstRaspored sahrana za sredu, 2. avgust


Jeftini letovi iz Šri Lanke do Belorusije - Avio karte Šri Lanka Belorusija - eSky.rs\nAvio karte iz Šri Lanke do Belorusije\nPretražite letove iz Šri Lanke do Belorusije\nProverite najbolje prilike za letove iz Šri Lanke do Belorusije\n✔ Postoje li posebne ponude za letove iz Šri Lanke do Belorusije na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Belorusije?\n✔ Ako rezervišem let iz Šri Lanke do Belorusije, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Belorusije?\nBudite sigurni, da na eSky.rs ponuda letova iz Šri Lanke do Belorusije uključuje ne samo niskotarifne avio-kompanije, već i one koje su specijalizovane za visoki standard.


Kolumne: Kad je Dačić jači od Vučića\nKad je Dačić jači od Vučića\nIvica Dačić, čija će dužnost šefa diplomatije i potpredsednika Vlade Srbije trajati još svega mesec dana, izašao je nedavno, prema sopstvenim tvrdnjama, potpuno samostalno u javnost sa inicijativom o dodeljivanju diplomatskog statusa rusko-srpskom humanitarnom centru u Nišu.\nSaopštio je građanima da će tražiti od premijera i novoizabranog predsednika Srbije da se potpiše sporazum sa Rusijom, kao što je pre dve godine to učinjeno sa NATO. Ili potpišite, ili centar zatvorite, ovako je smešno, rekao je tom prilikom Dačić. Zbog čega je smešno, zašto se ide u krajnost koja u svom, prema Dačićevom shvatanju neželjenom ishodu, pretpostavlja zatvaranje ruskog centra? Zbog čega se Dačić obraća Vučiću putem medija, tako da svi građani to mogu da čuju, odnosno, zbog čega, ako mu je već do rešavanja tog pitanja stalo, ne razgovara sa svojim najbližim političkim saradnikom mimo očiju javnosti, pa onda, ako je nezadovoljan stavovima premijera po tom pitanju, ne izađe i javno se odredi prema tome?\nOdgovori na ta pitanja ukazuju na nekoliko mogućih okolnosti koje određuju slučaj. Dačićeve tvrdnje o samostalnoj inicijativi i apelu da se sa Rusima potpiše sporazum poput onog koji je potpisan sa NATO, odnosno istupu u javnosti nezavisno od dogovora sa premijerom Vučićem, mogu da označe da između dvojice koalicionih partnera postoji neslaganje u vezi sa tom temom. U tom slučaju, postavlja se pitanje o biranju trenutka u kojem Dačić donosi odluku da o tom razilaženju obavesti javnost, a on je vrlo jasno određen istekom mandata predsednika socijalista na najvišim državnim funkcijama. Iz toga proizilazi nametljiv zaključak da je Dačić nesiguran u pretpostavljanju budućih događaja i svoje političke sudbine, odnosno da ta nesigurnost izaziva kod njega verovanje da mu Vučić prilikom formiranja nove vlade, paradoksalno, ali izvesno tako - sa funkcije predsednika Srbije - neće dodeliti željene pozicije. Ta obožavana pozicija premijera može se izazvati, sledi dalje, jedino nekakvim pritiskom, a ako pritisak krene od sile zvane Rusija, oličene u Vladimiru Putinu, onda opiranje stavlja u nezgodan položaj Vučića, i kao takav ima smisla i može se uočiti kao "slamka spasa" za Dačića. Najpre zato što Vučića jasno određuje kao vlastodršca koji nije angažovan u zastupanju ruskih geostrateških interesa u regionu, što, iskustvo je naveliko dokazalo, smanjuje popularnost u domaćem javnom mnjenju, a potom i što ukida ucenjivački kapacitet kojim se obraća u odnosu prema EU i zahtevima koje Unija ispostavlja u kontekstu integracija. Ako je situacija u vezi sa ruskim centrom u Nišu određena navedenim okolnostima, onda ostaje nerešeno još samo to - da li se Dačić istupom u javnosti tek nudi Rusiji da bude njen kandidat za premijera Srbije, ili je Rusija njega već odredila kao takvog.\nDrugi način tumačenja slučaja zalaganja za diplomatski status ruskog centra u Nišu, koji, po mnogim ocenama, nikada zapravo nije ni imao u svom svojstvu određenje humanitarni, već vojni, što se zahtevima za dodeljivanje statusa kao što ima NATO, ustvari i potvrđuje - može biti takav da je Dačićeva inicijativa nastala u dogovoru sa Vučićem. Rusija, evidentno je godinama unazad, insistira na potpisivanju tog sporazuma, a Vučić to, takođe je očigledno - odbija da učini. On to doduše ne radi javno i sa jasnim određenjem prema tom pitanju, ali taman dovoljno da pošalje signale Evropskoj uniji da on nije proruski vladar Srbijom, a da pritom ne izgubi popularnost u biračkom telu koje se i dalje snažno identifikuje sa ruskim naspram evropskih interesa. Stoga, Vučić, pod pritiskom ruske strane da konačno pristane da stavi potpis na taj sporazum, koji bi, sasvim izvesno, izazvao veliko negodovanje EU, podmeće Dačića da preuzme tu odgovornost kao navodno jakog i uticajnog političara sa kojim mora da participira u vlasti.\n- Nisam ja toliko baš jak, morao sam zbog stabilnosti političke scene da napravim kompromis sa Dačićem i prihvatim njegov zahtev da se izađe u susret Rusima - mogao bi tada da kaže. Računa se pritom na neobaveštenost onih kojima se spolja šalje ta poruka, odnosno na njihovu površnost u posmatranju ovdašnjih prilika. Da je Vučiću stalo da samo on ne bude taj koji će staviti potpis na sporazum i da u Uniji ne bude prepoznat kao inicijator donošenja takve odluke, već nekakva prinuđena strana na takav ustupak drugoj politički jakoj stranci sa kojom deli vlast, može zaista da sledi iz ovih pretpostavki. U tom slučaju, za domaće prilike, Vučić će ipak biti u prilici da se prikaže kao inicijator odluke koju bi većina građana Srbije pozdravila, i da tako ostane omiljen u biračkom telu, jer su čelnici EU već navikli na takav odnos prema sopstvenim građanima, i to ne primaju k srcu.


Povoljni krediti ProCredit banke za poljoprivrednike - Domaćinska kuća\nKuća » krediti » Povoljni krediti ProCredit banke za poljoprivrednike\nPovoljni krediti ProCredit banke za poljoprivrednike\nija: LOGO Procredit banke\nU pitanju su kreditni plasmani koji će moći brzo da se realizuju. U slučaju kredita sa garantnom šemom, neće biti neophodno zahtevati obezbeđenje kredita od klijenata, budući da garantna šema pokriva čak 60% glavnice kredita. Takva podrška je od velikog značaja za veliki broj klijenata, poljoprivrednika i preduzeća, koja će u ProCredit banci lako i jednostavno moći da dođu do dodatnih finansijskih sredstava. – kaže Ana Milić, direktorka Sektora za privredu ProCredit banke.\nPoučeni prethodnim višegodišnjim iskustvom plasiranja kredita uz korišćenje različitih garantnih šema koje imamo u svojoj ponudi, sigurni smo da je novi program izuzetno koristan i da će ga veliki broj privrednika i poljoprivrednika iskoristiti na odličan način. ProCredit banka će, kao i ranije, biti uvek tu za sve svoje klijente, u želji da im osiguramo maksimalnu podršku u prevazilaženju svih izazova, pa i izazova koji su usled pandemije korona virusa nastali u njihovom poslovanju – naglasila je Milić.\nPrevPrethodnaDeset zapovesti uspešnog osemenjavanja\nSledećaAko gajite ribizlu ovo bi trebalo da znateNext


Stefanović: Hapšenja 80 osoba nisu bila politička\nBeta\t 30. decembra 2015. 08:50\nMinistar unutrašnjih poslova Nebojša Stefanović odbacio je navode da su akcije u kojima je širom Srbije uhapšeno 80 osoba, politička hapšenja.\nStefanović je za dnevni list Politika rekao da ne zna kome može da smeta što je 80 osoba uhapšeno u jednoj noći, jer su o sprovodjenju te akcije odlučili policija i tužilaštvo.\n“Ne mogu reći da su politička hapšenja akcije koje su se dešavale širom Srbije. To su slučajevi koji su se u slično vreme završavali. Finalizirani su poslednji delovi istrage u nekoliko nedelja iza nas. Potom su se tužilaštvo i policija odlučili da ovaj deo policijskih akcija bude sproveden u ovom danu. Ne znam kome to može da smeta”, rekao je Stefanović.\nOn je u intervjuu koji će Politika u celini objaviti 3. januara kazao da “jedan ministar” ne može da odgovori zašto je dugo trajala istraga u policijskoj akciji “Rezač”, jer bi to značilo da je vodio istrage i da se bavio tim poslom.\n“Meni je važno da za one koji su uhapšeni postoji dovoljno dokaza da se kredibilno sumnjiče za izvršenje krivičnih dela”, dodao je Stefanović.\nPrema njegovim rečima, otkako je ministar unutrašnjih poslova nije bilo nijednog hapšenja sa oslobadjajućim epilogom.\nMinistar je najavio i da će Niš vrlo brzo dobiti novog načelnika policije, nakon što je sadašnji načelnik Srdjan Grekulović stekao uslove za odlazak u penziju.


Višković: Prioritet interes naroda i jačanje Srpske - Televizija K3\nPotpredsjednik SNSD-a Radovan Višković izjavio je Srni da je sporazum ove partije sa Strankom demokratske srpske Semberije (SDSS) Miće Mićića prvenstveno poziv građanima na sabornost u interesu srpskog naroda i jačanja Republike Srpske.\n“Ovo je poruka i drugim lokalnim zajednicama da svoje stranačke razmirice treba da ostavimo po strani, a da nam bude interes da se svi ujedinimo oko očuvanja Republike Srpske i jačanja prostora na kome živimo”, rekao je Višković tokom večerašnje posjete Gradskoj organizaciji SNSD-a u Bijeljini.\n“Upoznao sam članstvo Predsjedništva Gradskog odbora SNSD-a Bijeljina sa sporazumom, čuo njihovo mišljenje. Zadovoljan sam razmišljanjem ljudi, a sada to treba prezentovati članstvu stranke na području grada i da što spremnije uđemo u lokalne izbore, bili oni u oktobru ili će biti prolongirani. Kad god da izbori budu, mi ćemo kao gradska organizacija u Bijeljini biti spremni”, poručio je on.\n“Očekujem pobjedu SNSD-a i naših koalicionih partnera u Bijeljini, Ugljeviku i Loparama, da pobijede na lokalnim izborima i da preuzmu vlast, jer dokazali smo kao koalicija na republičkom nivou da možemo i da zaslužujemo da i u ovim lokalnim zajednicama od sljedećih izbora naša koalicija bude na vlasti”, ocijenio je Višković.\nNesmetano odvijanje saobraćanja, nema zadržavanja ni na graniciKonferencija o lokalnim izborima


POŽAREVAC - Svečano otvaranje "Ekstrim bara" u Bambi parku u Požarevcu, vlasnice Milice Gajić, snahe bivšeg predsednika SRJ, Slobodana Miloševića, nije planirano kafe sa pratećim sadržajem, rade već pet dana.\nBrat vlasnice "Ekstrim bara" Milan Gajić izjavio je da im je Požarevački narodni pokret Otpor poručio da će bagerima doći pred park. Aktivisti Otpora tvrde da neće koristiti bagere već da samo pozivaju građane na bojkot dela Bambi parka, čiji je vlasnik Marko Milošević.\nAktivista Zoran Milovanović navodi i da je Milica Gajić tražila od požarevačke policije dodatno obezbeđenje Bambi parka. Načelnik SUP Požarevac, Milorad Janković kaže da se policiji niko nije obratio za takvu pomoć. "Niko nije tražio posebnu zaštitu, a policija je, po Ustavu i Zakonu, dužna da čuva život i imovinu svakih, pa i njihovu", rekao je Janković.


Žene iz marginalizovanih grupa i pandemija – osiromašene, tučene, uplašene\nKategorija: U fokusu\nTokom vanrednog stanja u Srbiji 78 odsto Romkinja nije bilo u prilici da radi i zarađuje novac, pokazalo je istraživanje „Uticaj Kovid-19 pandemije na socioekonomski položaj žena iz marginalizovanih grupa u AP Vojvodini“, koje je sprovela Multietnička feministička mreža pod liderstvom Romkinja u Vojvodini.\nKako se navodi u saopštenju, istraživanjem je bilo obuhvaćeno 537 Romkinja, a tokom vanrednog stanja 421 žena nije radila što je 78,6 odsto ispitanih.\nIstraživanje je pokazalo da su pandemija i opšta epidemiološka situacija uticale mnogo na finansijsku situaciju kod 218 žena, 171 žena je reklo da nije imalo uticaja, dok su 144 žene rekle da je uticala malo.\nIspitanice su bile iz Novog Bečeja, Bečeja, Zrenjanina, Pančeva, Novog Sada i Kovačice.\n„Ja sam bila na poslu, išla sam na kante, sakupljam sekundarne sirovine. Kada sam došla kući oni su mi isključili struju zbog 6.000 dinara duga. Ja sam bez struje bila kao u zatvoru, sedela sama u mraku. Kako da platim kada ne idem nigde da zaradim, vanredno je stanje – 22 dana sam bila sama pod svećama tokom vanrednog stanja i bilo me je strah. Što se tiče institucija oni su mi se smejali”, ispričala je svoje muke tokom pandemije četrdesettrogodišnja Novobečejka.\nUdruženje Roma Novi Bečej organizovalo je povodom istraživanja i okrugli sto i tom prilikom je saopšteno da je informisanje o epidemiloškim merama koje se primenjuju na lokalnom nivou bilo neujednačeno, posebno u manjim jedinicama lokalne samouprave i selima.\nUpućivanje na informisanje na sajtovima za mnoge građanke i građane, posebno za žene iz marginalizovanih grupa nije bilo dovoljno jer im internet nije dostupan, nemaju računar ili ne umeju da ga koriste.\nRečeno je i da je ženama iz marginalizovanih grupa nedostajao informativni i edukativni materijal na lokalnim jezicima i prilagođen lokalnom kontekstu o osnovnim higijenskim praksama, predostrožnosti od infekcije i kako i gde da traže negu na osnovu svojih pitanja i zabrinutosti.\nIstraživanje je pokazalo da je većina žena iz marginalizovanih grupa imala problem u korišćenju ekonomskih mera jer se uglavnom oslanjaju na sticanje prihoda u okviru neformalnih ekonomija, jer nemaju lične karte i druga lična dokumenta, račune u bankama, status zaposlenih lica i rade neprijavljene.\nČetrdesetčetovorogodišnja ispitanica iz Novog Miloševa rekla je da je tokom vanrednog stanja pokušavala na sve načine da nađe bilo kakav posao, ali nije uspela.\n„Pokušala sam i da privatno u kućama čistim i sklanjam kako bi bilo šta dobila ili zaradila, ali niko nije smeo da me pusti u kuću, jer je tada nastala opšta panika da se ljudi ne zaraze. Nigde nas nisu puštali bez maske, a ja nisam imala hleb da kupim, a ne masku koja je tad koštala 120 dinara“, rekla je ona.\nIstraživanje je pokazalo i apsurd da je formalno došlo do smanjenja nasilja u porodici prema podacima institucija, iako je nasilje bilo u porastu, ali se smanjila mogućnost njegovog prijavljivanja.\nŽene koje su i ranije bile izložene nasilju u porodici bile su u još većem riziku, jer su bile primorane da mnogo više vremena provode sa nasilnicima, kojima je zabrana kretanja pružila još veće mogućnosti za ispoljavanje nasilja i demonstraciju moći, navodi se u saopštenju.\nIspitanica iz Novog Bečeja rekla je da je nakon 17 sati tokom polijskog časa ostajala sama sa sinom koji ima 36 godina, u trošnoj kući u kojoj žive već 35 godina, i da je tada trpila nasilje.\n„Teška ekonomska situacija, loši uslovi, policijski čas i cela situacija sa kovidom, dovela je u početku do sitnih svađa, sin je bio sve nervozniji, iz dana u dan. On nije zaposlen, živeli smo od novca koji ja obezbedim, ali to nije dovoljno za ceo mesec. On nije mogao da ide privatno da radi zbog policijskog časa, svađe su postale sve gore. Dva puta me je udario pesnicom, prijavila sam ga zbog toga. Zbog svog invaliditeta nisam stizala da odem u prodavnicu na vreme”, kazala je pedesetdvogodišnja Novobečejka.\nUdruženje Roma Novi Bečej, SOS telefon na jezicima nacionalnih manjina zabeležio je porast prijava nasilja tokom vanrednog stanja za 20 odsto u odnosu na isti period prošle godine.\nMere tokom vanrednog stanja ograničile su mogućnost ženama da prijave nasilje, zatraže pomoć, pobegnu iz doma i primene druge strategije samozaštite kojima se uobičajeno služe u akutnim situacijama nasilja, što je pojačalo njihov osećaj bespomoćnosti, navodi se u saopštenju.\nU posebno teškoj situaciju u pogledu mogućnosti prijavljivanja nasilja i danas se nalaze žene iz marginalizovanih i višestruko diskriminisanih grupa (žene sa invaliditetom, starije žene, žene na selu, Romkinje, samohrane majke i žene starije od 65 godina).\nUpišite tekst * 2 + six =\nNemačkoj nedostaje radna snaga – planiraju „uvoz“ 400.000 radnika godišnje\nAmbasade SAD, Nemačke i Britanije: Ne finansiramo ekološke proteste u Srbiji\nGrlić Radman: Srbija će snositi posledice zbog otimanja hrvatske kulturne baštine\nApel za osnivanje fonda za stipendiranje dece preminulih zdravstvenih radnika\nReakcije na ukidanje projekta “Jadar”


08.11.2017. u 09:39 Broj citanja: 1382\nPovodom Prvenstva Specijalne olimpijade u košarci, koje će ove godine biti održano 17. novembra u SKPC Mejdan u Tuzli, sa predstavnicima Kluba specijalnih sportova "Tuzla" i Zavoda za odgoj i obrazovanje osoba sa smetnjama u psihičkom i tjelesnom razvoju Tuzla danas su razgovarali ministar za obrazovanje, nauku, kulturu i sport u Vladi Tuzlanskog kantona Zlatan Muratović i kantonalni ministar finansija Jakub Suljkanović.\nVlada Tuzlanskog kantona će podržati ovaj događaj od izuzetnog značaja za sport i osobe sa invaliditetom, a Klub specijalnih sportova poziva sve koji žele biti dio projekta da pomognu njegovu realizaciju. Tradicija organizacije prvenstva se nastavlja i ove godine, kao Klub sa najvise organizacija Prvenstava u Specijalnoj Olmpijadi.\nPrvenstvo Specijalne olimpijade u košarci ugostit će više od 180 osoba sa invaliditetom iz 15 bosanskohercegovačkih klubova iz 10 BH gradova. Ovo je prilika da osobe sa invaliditetom pokažu da jesu aktivan učesnik u životu bosanskohercegovačkog društva i sporta kao njegovog izuzetno važnog segmenta. Imajuću to u vidu, iz Kluba specijalnih sportova "Tuzla" pozivaju sve da se pridruže što uspješnijoj organizaciji i realizaciji ovog projekta. Nedvojbenu podršku danas je dala Vlada Tuzlanskog kantona, a očekuje se učešće i drugih nivoa vlasti, organizacija, privrednih društava i pojedinaca da se odazovu ovom pozivu. Sastanku koji je danas upriličen u Vladi Tuzlanskog kantona prisustvovali su ministar za obrazovanje, nauku, kulturu i sport, Zlatan Muratović, kantonalni ministar finansija Jakub Suljkanović, predsjednica Kluba specijalnih sportova Tuzla Nermina Mujić, članica Organizacionog odbora kluba Edina Isaković i direktor Zavoda za odgoj i obrazovanje osoba sa smetnjama u psihičkom i tjelesnom razvoju Tuzla.\nKlub specijalnih sportova "Tuzla" je prvi osnovani klub Specijalne olimpijade u Bosni i Hercegovini. Cilj je omogućiti takmičarima, osobama sa invaliditetom omogućiti što bolje uslove za trenažni proces i podizanje svijesti javnosti o vrijednosti i značaju uključivanja u društvo osoba sa invaliditetom Prethodnih godina Prvenstvo Specijalne olimpijade bilo je u oblasti atletike, a ove godine u košarci.\nKluba specijalnih sportova "Tuzla"


Audicija za proveru igračkih sposobnosti u petak i subotu, 17. i 18. septembra, u KUD "Abrašević"\nAbrašević organizuje upisnu audiciju koja prvenstveno ima za cilj pravilnu procenu igračkih sposobnosti i raspoređivanje u jedan od 4 ansambla – dečiji, omladinski, pripremni i izvođački.\nU prostorijama Abraševića (Vuka Karadžića 15), u petak, 17. septembra, od 18 časova biće organizovana audicija za prijem novih članova od 5 do 14 godina (osnovci i mlađi), dok će u subotu, 18 septembra, takođe od 18 sati svoje igračke sposobnosti moći da provere stariji, od 14 do 22 godine (srednjoškolci i stariji).\nU petak u 18 sati, obaviće se provere dece do 14 godina, odnosno osnovaca i mlađe dece sa napunjenih 5 godina. Radiće se vežbe osnovnih motoričkih radnji, ritmičke vežbe kao i ponavljanje najprostijih igračkih elemenata. Ništa teško i komplikovano a opet značajno.\nAudicija će trajati sat vremena a od opreme potrebno je poneti samo par rezervnih patika i udobno se obući (trenerka/helanke i majica). Takođe, deca treba da dođu u pratnji roditelja koji će popuniti prijavne formulare za upis. Rezultate će biti saopšteni neposredno po završenoj audiciji.\nU subotu u 18 časova, biće obavljena provera srednjoškolaca i starijih do 22 godine za prijem u izvođački ansambl i za tu audiciju je potrebno prijaviti se porukom na Fejbuk profilu KUD-a "Abražević" sa osnovnim podacima (ime, prezime, mesto stanovanja, godište, škola).\nAudicija će trajati sat vremena i 30 minuta i obuhvatiće iste elemente kao i u petak, samo srazmerno teže i zahtevnije.\nDođite u Abrašević, kuću sa tradicijom od 116 godina, da uživate u igri i muzici, da se družite i prenosite tradiciju svuda po svetu, poručuju iz ovog kulturno-umetničkog društva.


Privatnim obezbeđenjem imovine i lica u Srbiji bavi se 3800 firmi i preduzetnika koji zapošljavaju oko 50.000 ljudi naoružanih sa 40.000 "cevi"\nInvesticije: Carlsberg nastavlja ulaganja\nOd preuzimanja pivare u Čelarevu Carlsberg je uložio 118 miliona evra u fabriku, a planirane investicije u 2008. godini iznosiće 34 miliona evra. "U 2007. kompanija je zabeležila rast prodaje od 21,9 odsto u odnosu na prethodnu godinu, što znači da je iz fabrike izašlo 1,5 hektolitara najkvalitetnijeg piva. Sa novim ulaganjima u ovoj godini kapaciteti proizvodnje će se popeti na dva miliona hektolitara piva", istakao je Aleksandar Radosavljević, generalni direktor Carlsberg Srbija. On je naglasio da je tržišni udeo Carlsberga u Srbiji 23 odsto, a plan je da se u 2008. poveća na 25 odsto. U protekle četiri godine, po rečima Radosavljevića, kompanija je uplatila na ime poreza i doprinosa oko 85.000 evra. Carlsberg Srbija je krajem februara na konkursu Privredne Komore Srbije "Uspostavljanje društvene odgovornosti preduzeća u jugoistočnoj Evropi" između 400 kompanija ušao u uži krug od tri društveno najodgovornija preduzeća, a ko je zauzeo prvo mesto biće objavljeno 14. marta.\nAkcije: Kreirajte budućnost\nUčenici osnovnih i srednjih škola iz svih beogradskih opština imali su mogućnost da se prijave na takmičenje "Create the future" (Kreirajte budućnost), koje kompanija Siemens organizuje pod pokroviteljstvom Sekretarijata za obrazovanje. Prijavljivanje učenika počelo je 28. januara i završilo se 3. marta. Ukupno se prijavilo 125 timova. Veće interesovanje je bilo među osnovnim školama iz kojih se prijavilo 80 timova, a manje u srednjim školama (45 timova). Svi učesnici imaju rok do 25. aprila da pripreme i predaju svoje prezentacije, a svečano proglašenje pobednika takmičenja zakazano za kraj maja. "Create the future" je takmičenje u kojem mladi od 12 do 19 godina, u timovima od tri do pet učenika, kreiraju multimedijalnu prezentaciju informativnog i zabavnog karaktera na računaru.\nSaradnja: Topiari od EFG\nBotanička bašta "Jevremovac" u Beogradu biće dodatno ulepšana zahvaljujući nastavku saradnje sa Eurobank EFG Štedionicom. U beogradskoj zelenoj oazi biće postavljen topiari – botanička instalacija skulpture pauna od varenog aluminijuma i zelenih cvetnih puzavica. Idejno rešenje skulpture kreiraće članovi Udruženje likovnih umetnika Srbije, odnosno pokreta Topiary Art Trust, koji će potom i realizovati njenu izgradnju. Saradnja između Eurobanke i Botaničke bašte započeta je u septembru 2006. donacijom od 35.000 evra za podizanje Evropskog vrta.\nDonacije: Mislimo na druge\nDelta City i Delta Humanitarni fond uručili su u sklopu akcije "Mislimo na druge" po jednu profesionalnu mašinu za pranje i sušenje veša beogradskom domu za decu bez roditeljskog staranja "Drinka Pavlović". Mašine su kupljene sredstvima prikupljenim uz pomoć zakupaca lokala u Delta Cityju, dok je deo obezbeđen donacijom Delta Holdinga. Ukupna vrednost donacije iznosi 300.000 dinara, a vrsta pomoći dogovorena je sa rukovodstvom doma.\nPromocije: Novi čajevi\nGrand Pleasure je proširio svoju ponudu čajeva sa dva nova ukusa: kombinacija pomorandže i đumbira i zeleni čaj sa limunom. Egzotičan ukus mešavine aroma pomorandže i đumbira predstavlja iznenađenje za ljubitelje čajeva. Pored neobičnog i primamljivog ukusa, potrošači će moći da uživaju i u lekovitim dejstvima ovog čaja, budući da je poznat blagotvorni uticaj đumbira u odbrani od virusa. Zeleni čaj, koji je već našao mesto među ljubiteljima ovog napitka, obogaćen je ukusom limuna.\nJubileji: Prvih pet godina\nRaiffeisen Leasing proslavio je prošle sedmice pet godina uspešnog poslovanja u Srbiji. Direktor Ralf Zeitlberger se zahvalio klijentima i partnerima na dosadašnjoj uspešnoj saradnji i najavio ambiciozne planove kompanije u budućem periodu. "Naš cilj je da nastavimo da na visoko profesionalan način izlazimo u susret potrebama svojih klijenata, proširimo spektar usluga i proizvoda i kvalitetom i inovativnošću izgradimo još bolju poziciju na tržištu", izjavio je direktor Raiffeisen Leasinga. Uz originalnu scenografiju koja je gostima te večeri dočarala ambijent stilizovane auto-perionice, glumci Pozorišta na Terazijama izveli su delove mjuzikla Briljantin i filma Car Wash.\nBanke: Nastavićemo da ulažemo u Srbiju\nPiše: Filipe Gidez, predsednik Izvršnog odbora Societe Generale banke\nSociete Generale banka Srbija, najstarija banka sa većinskim stranim kapitalom, obeležila je u 2007. godini punih 30 godina poslovanja u Srbiji. Veliki je put koji smo, zajedno sa građanima ove zemlje, prošli tokom tih 30 godina, od predstavništva Societe Generale Grupe do današnje velike banke sa značajnim udelom u srpskom finansijskom tržištu, mrežom od 90 ekspozitura i 1100 zaposlenih. Poslujući u skladu sa visokim standardima koji važe za klijente u svih 77 zemalja u kojima Societe Generale Grupa postoji, morali smo da se prilagođavamo uslovima lokalnog tržišta, često izloženi pritisku aktuelnih političkih i drugih neekonomskih faktora. Ipak smo uspeli da, čak i u najtežim periodima za Srbiju, održimo visok kvalitet usluga i da u svakom trenutku fizičkim licima i privrednim subjektima ponudimo bankarske proizvode pod najpovoljnijim uslovima.\nMnogo smo uložili u razvoj banke. Samo u izgradnju upravne zgrade u poslovnom centru Novog Beograda investirali smo deset miliona evra, što je prva greenfield investicija i još uvek jedina takve vrste u bankarskom sektoru. Verujemo da smo time dokazali posvećenost naše banke dugoročnom poslovanju, kao i svoje poverenje u Srbiju i njen razvoj u skladu sa evropskim vrednostima. Societe Generale banka Srbija će nastaviti da sprovodi planiranu strategiju razvoja, koja uključuje i dalja ulaganja. Koristeći resurse i podršku Grupe, trudićemo se da pomognemo Srbiji da privuče nove investicije preko potrebne ovoj zemlji da bi ostala na dobrom putu ekonomskog razvoja.\nPoslovno geslo: Jasna strategija\nPiše: Roman Kratohvil, zamenik predsednika upravnog odbora Alas Holdinga\nKao međunarodna kompanija sa velikim iskustvom na različitim tržištima, uvek se vodimo jasnom strategijom poslovanja i sagledavanjem lokalnih potreba. Zato smo u Srbiju došli da dugoročno investiramo jer verujemo da je Srbija perspektivno tržište sa sve boljim uslovima za strane investicije.\nPRVA: U Subotici je otvorena fabrika čokolade za mršavljenje, prva te vrste u Evropi, u koju je uloženo 17 miliona dinara.\nRAST: Mercator u Srbiji povećao je u 2007. (u odnosu na 2006) prihod za 70 odsto, na 344 miliona evra, što čini 14 odsto ukupnog prihoda ove slovenačke kompanije.\nKUPAC: Za 97 odsto kapitala Kruševacputa, beogradski Europark, platio je deset miliona evra.\nPOBEDNIK: Firma Ambo, čiji su vlasnici Bojan Milovanović (vlasnik Marba) i Andrej Jovanović, kupila je za 1,26 milijardi dinara "Davida Pajića Daku", što je 5,7 puta skuplje od početne cene na aukciji.\nSPOR: Manjinski akcionari koji poseduju 23 odsto kapitala jagodinske "Morave" traže da se poništi privatizacija firme jer se dve godine bavila izdavanjem lokala, a ne trgovinom.\nVLASNIK: Beogradski hotel Splendid kupio je za milijardu dinara Veselin Rutović, vlasnik hotela Union i nekoliko kockarnica.\nVili Mitova, direktorka agencije Travel House, Beograd: Pobednici treba da imaju jake živce\nDOBITNICI: Ako tranzicija znači da sistem prelazi u civilizovaniji i prihvata evropske standarde, onda su dobitnici kvalitetni, brzi i fleksibilni ljudi, čija je konkurentska prednost u unapređenju standarda poslovanja, praćenju novih trendova i stalnom poboljšanju kvaliteta. Pobednici treba da imaju jake živce jer tranzicija nije laka stvar.\nGUBITNICI: Oni koji nisu spremni za tržišnu utakmicu i koji misle da je moguće ostvariti poslovne dobiti bez prilagođavanja modernim tokovima.\nGoran S. Karić, generalni direktor Delta Sporta, Beograd: Stvar je u prilagodljivosti\nDOBITNICI: Svi koji su razumeli i adaptirali se na novu tržišnu situaciju. To su, pre svega, kompanije koje su zahvaljujući svojoj viziji stekle respektabilnu konkurentsku poziciju, ali i novi menadžerski sloj koji u novim tržišnim uslovima ima priliku da svoja znanja optimalno iskoristi.


Akcija stanovnika Pakleštice: Otvoren “Seoski dom” na Staroj planini | Media Start Info\n24. septembra 2020. 24. septembra 2020. autor Media Start Info\nIzložbom fotografija na fasadama starih kuća, u selu Pakleštica na Staroj planini svečano je otvoren Seoski dom.\nDom, koji je zapravo muzej, osmislili su i opremili meštani sela zajedno sa članovima pokreta “Odbranimo reke Stare planine”, a uz stručnu pomoć Arhitektonskog fakulteta u Beogradu.\n– U početku je za oživljavanje sela na ovaj način bilo zainteresovano samo nekoliko ljudi, ali u međuvremenu, kada su videli šta se dešava, i sami meštani su počeli da se interesuju za način na koji mogu da pomognu. Mnogi su dali svoje stare predmete koje imaju po podrumima i kućama, a ne koriste ih, pa smo ih mi izložili u muzeju – priča Bane Andonović iz Udruženja građana “Vladikine ploče” i dodaje da, pored toga što je ovo što rade značajno za selo, veliki značaj ima i za Pirot, jer je ove godine mnogo Piroćanaca upravo plažu Jona u ovom selu iskoristilo za beg od vrućine i pandemije.\n– Do ove godine niko u Paklešnici nije izdavao sobe za prenoćište, ali smo pokrenuli i takvu akciju, pa sada imamo dve, tri kuće koje su počele da se bave izdavanjem smeštaja. Osim toga što će posetioci provesti lepo vreme u selu, a ostaviće i neki novac ljudima koji tu žive – priča Andonović koji u Beogradu živi već 20 godina, ali mu je, kako kaže, srce u Paklešnici i dosta vremena tokom godine provodi u selu, koje trenutno ima 22 stalna stanovnika, dok u preiodu od aprila ili maja, pa do oktobra, u selu boravi još oko 10-15 ljudi.\n– Objekti u javnoj svojini, kao što su škole, mlekare, karaule i slično, ne koriste se i ne propadaju, a mogu biti značajan resurs za razvoj sela. Predsulov je da javne instutucije promene perspektivu, po kojoj su privatizacija i prodaja javnih resursa, jedini mehanizam zaustavljanja njihovog propadanja i njihovo održivog korišćenja – kaže Milovanović Rodić.\nPrema njenim rečima, projekti u Dojkincima i Pakleštici predstavljaju rezultat integracije međusobno usklađenih ciljeva: MZ Pakleštica i MZ Dojkinci – zaustavljanje odumiranja sela, unapređenje kvaliteta života u selu I njihova obnova podsticanjem razvoja održivih turističkih aktivnosti, Arfitektonski fakultet – edukacija društveno osetljivih, odgovornih i angažovanih arhitekata sposobnih da u kolaborativnom procesu sa lokalnim incijativama formulišu, dizajniraju, prikupljaju sredstva i implementiraju održiva rešenja i pokret “Odbranimo reke stare planine” – zaustavljanje izgradnje derivacionih MHE na rekama Stare planine (Srbije) i zaštita prirodnih resursa. Ona smatra tako udruženi mogu značajno da podstaknu pozitivne promene u društvu.\nTagovi izložba, Pakleštica, selo, seoski turizam, Stara planina\nPrethodna vestNUNS podržava izradu novog pravilnika REM-a o rijaliti programima\nSledeća vestSpremite se, od oktobra kreće “Neprikladno” sa Urošem Timićem i Markom Mićovićem


Normalizovan teretni saobraćaj na prelazima ka BiH\nM. K. 26. septembra 2016. 07:55\nCarinski službenici Republike Srbije su tokom večeri dobili usmeno obaveštenje od bosanskohercegovačkih kolega da se od 21 čas normalizuje teretni saobraćaj na prelazima Badovnici, Sremska Rača i Mali Zvornik.\nPromet teretnih vozila je počeo da se odvija i očekuje se da će u najkraćem roku biti u potpunosti normalizovan, navodi se u saopštenju Uprave carina, Ministarstva finansija Srbije.\nCarinski službenici Republike Srbije su sinoć tokom večeri dobili usmeno obaveštenje od bosanskohercegovačkih kolega da će od ponoći 24. septembra na prelazima Badovnici, Sremska Rača i Mali Zvornik doći do obustave teretnog saobraćaja koja će se odnositi na vozila preko 3,5 tone.\nMUP Republike Srpske je ranije saopštio da je ministar unutrašnjih poslova doneo naredbu o zabrani prevoza eksplozivnih materija u drumskom saobraćaju i zabrani saobraćaja za teretna vozila preko 3,5 tona ukupne mase, u cilju nesmetanog i bezbednog odvijanja svih aktivnosti povodom održavanja referenduma o Danu RS.\nFilmske krađe na auto-putevima, žrtve nisu ni primetile bandu\nSvaka čast: ONA će postideti mnoge vozače (video)\nKamioni stoje, niko neće da vozi ni za 64.000 evra\nOgromne gužve i višesatna čekanja, koristite alternativne granične…


Lukić: Đurić je zaljubljen u mene\nPredsednik Crvene zvezde Vladan Lukić nastavio je verbalni rat sa prvim čovekom Partizana Draganom Đurićem, piše "Sportski žurnal".\nLukić nije ostao dužan na izjavu predsednika crno-belih koji je rekao da "Partizan neće osvojiti petu uzastopnu titulu samo ako mu se zabrani".\n"Nisam rekao da će Zvezda sigurno pobediti Jagodinu. Ovo je sport i ne možemo da pričamo na takav način. Gospodin Đurić očigledno zna kako se osvajaju titule i ima garancije druge vrste. To što je rekao nije sportski, ali pošto on nije iz sporta, ne ljutim se", rekao je Lukić i dodao:\n"Posle svake moje izjave isti se 'upecaju', žele da ih čujem, ali pošto uglavnom u fudbalu rade muškarci, ne želim da skrećem pažnju nekim ljudima. Imam svoje seksualno opredeljenje i moram da ih razočaram, stvarno me ne interesuju muškarci", kaže Lukić.\nPrvi čovek Crvene zvezde nije želeo da komentariše glasine da crveno-beli moraju da budu šampioni nakon četiri godine dominacije Partizana.\n"U sportu moraš da budeš najbolji da bi bio prvi. Tu reč u fudbalu ne umem drugačije da koristim. Međutim, danas imamo u njemu ljude iz mnogih sfera, možda su naučili da dobiju sve po svaku cenu, nisam tako vaspitan, naučen sam da moram da budem najbolji na terenu", nastavio je u svom stilu Zvezdin predsednik.\nLukić se ne bi bunio reprizi prolećnog večitog derbija kada je Zvezda pobedila na Marakani sa 1:0.\n"Nezahvalno je prognozirati pobednika, ali očekujem da to naravno budemo mi. Poslednji derbi smo pobedili na našem stadionu sa 1:0, ne bih imao ništa protiv i da tako bude i ovog puta. Trenutno razmišljamo o Jagodini. Posedujemo kvalitet i tu nema dileme, jedino što imamo velike oscilacije", zaključio je Lukić.\nGeneralni dirketor kluba iz Ljutice Bogdana smatra da je srpski fudbal treba da ide u korak sa vremenom i veći broj stranaca neophodan jek koa bi se došlo do napretka.\nMinistarstvo traži izmene zakona o obaveznim osiguranjima u saobraćaju, osiguravajuća društva ni da čuju\nBORILA SE SA ANOREKSIJOM I NIJE IMALA ŠTA DA JEDE Nakon potresnog priznanja učesnice rijalitija usledio ŠOK\nTARA SIMOV DOŽIVELA NERVNI SLOM Ovaj ukućanin je rekao ono što nije smeo, a onda se ona POTPUNO SLOMILA\nMladić iz Kanjiže upecao GRDOSIJU od 100 kilograma na Tisi: Pola sata mu je trebalo da stavi ulov u čamac (FOTO)


Lažni Jirgen Klop zaludeo svet\nEngleska je u Londonu izborila plasman u četvrtfinale Evropskog prvenstva tako što je pobedila Nemačku, a na tribinama je normalno bilo više pristalica domaće ekipe.\nMeđutim, za njih navija ni manje ni više nego nemački trener sa klupe Liverpula - Jirgen Klop! Tačnije, tako su pojedini navijači pomislili posle snimaka koji su se pojavili na društvenim mrežama.\nIpak, u pitanju je čovek koji zaista liči na stratega tima sa "Enfilda", ali to nije Klop. On je zajedno sa ostalim navijačima pio pivo, pevao navijačke pesme Engleske i tako, bar na kratko, prevario ljude širom sveta iako zaista previše liče jedan na drugog.\nBONUS VIDEO Najbrutalniji prekršaj na EURO 2020


Predstavnica CEDEM-a, Marija Vuksanović, učestvovala je na radionici koju je organizovala austrijska Nacionalna agencija za cjeloživotno učenje, u Beču, od 2 - 4. oktobra. Radionica je organizovana u okviru Dunavske strategije, sa ciljem da doprinese ostvarivanju prioriteta br. 9 koji se tiče obrazovanja marginalizovanih grupa radi boljeg pristupa trižištu rada. Osim toga, na radionici su promovisane i mogućnosti za realizaciju obrazovnih projekata i programa koje pruža EU program, Erazmus +\nNenad Koprivica, izvršni direktor CEDEM-a, učestvovao je na konferenciji "Sistem azila i migracije: dvije priče" koju je organizovala Grupa 484 iz Beograda 25/26. septembra 2014. godine. Konferencija je organizovana uz podršku ambasade Norveške u Beogradu i Fondacije za otvoreno društvo Srbija.\nMinistarstvo rada i socijalnog staranja Vlade Crne Gore, u saradnji sa Generalnim direktoratom za zapošljavanje, socijalna pitanja i inkluziju Evropske komisije organizovalo je Pripremni sastanak povodom početka izrade Programa reforme politike zapošljavanja i socijalne politike, 16. maja 2014. godine.


Praznične zahvalnice - Advokat Goran Kljajić - Tate Novosađani\nPraznične zahvalnice – Advokat Goran Kljajić\nSlobodno možemo reći da je Goran Kljajić jedan od “krivaca” za postojanje Fondacije Tate Novosađani. Potpuno besplatno obavlja sve pravne stvari u vezi rada Fondacije, a po potrebi zastupa i porodice kojima pomažemo.\nPored ovoga, advokat Goran Kljajić je omiljen i u Facebook grupi Tate Novosađani, jer često daje korisne savete članovima, koji im puno znače u svakodnevnim situacijama sa kojima se susreću. Ne postoje pitanja u vezi advokature gde ne bude više desetina preporuka za ovog vrednog i plemenitog čoveka.\nVredno je spomenuti da je cela Goranova porodica veoma humana, ali o detaljima nećemo ovde govoriti jer to rade od srca za one kojima je u datom momentu pomoć neophodna. Ovakvi saradnici su vredniji od zlata, i prava nam je čast što ih imamo u većem broju u našoj maloj porodici, zvanoj Tate Novosađani.\nPozivamo ostale društveno odgovorne kompanije i mala i srednja preduzeća da nam se jave kako bismo napravili neki vid saradnje u cilju pomoći onima kojima je ista neohodna.


Naša rešenja zasnovana na Asterisk platformi pružaju praktično neograničene kapacitete sa strane VoIP lokala i jednostavno povezivanje na javnu telefonsku mrežu putem analognih, BRI ili PRI interfejsa. Kao lokali se koriste VoIP telefoni sa podrškom za SIP, tako da je kapacitet ograničen isključivo propusnim opsegom mreže u koju se lokali priključuju. Postoji i mogućnost priključivanja analognih telefona preko VoIP gatewaya ili asterisk kartice. Zanimljiva opcija, sa gledišta smanjenja troškova, je korišćenje softverskih telefona (softphone) kao lokala na centrali, što znači da nije potreban poseban telefon, nego se u funkciji lokala koristi neki od računara već priključenih na mrežu.\nUpotrebom GSM gatewaya moguće je ostvariti pozive prema GSM mrežama (kao i primati pozive) po ceni razgovora u mreži mobilnog operatera.\nZa preduzeća sa odeljenjima na više odvojenih lokacija mogućnost povezivanja dva ili više Asteriska putem IAX ili SIP protokola obezbeđuje komunikaciju između istih uz minimalne troškove. Uz pouzdan Internet link zadovoljavajućeg propusnog opsega sistem obezbeđuje ostvarivanje poziva van javne telefonske mreže.\nAsterisk sistem uz klasične funkcionalnosti kućne centrale nudi i napredne opcije:\nProsleđivanje i preuzimanje poziva\nDirektorijum lokalnih brojeva\nAsterisk centrala se konfigurise preko web interfejsa iz web čitača, tako da ne zahteva instaliranje posebne aplikacije za tu svrhu. Asterisk GUI, kako se zove interfejs za podešavanje Asteriska, omogućuje konfiguraciju svih važnijih parametara sistema, dodavanje lokala, konfiguraciju odlaznih linija, konferencija, govorne pošte, direktorijuma, pa i govornih menija i redova čekanja ako za to postoji potreba, uz praćenje rada sistema u realnom vremenu.\nZa zahtevnije konfiguracije u mogućnosti smo da prekonfigurišemo Asterisk sistem po željama korisnika.


Otvoren Odjel za fizikalnu terapiju i trim kabinet u Fojnici - Klix.ba\nBiH Otvoren Odjel za fizikalnu terapiju i trim kabinet u Fojnici\n4.12.2014. u 17:44\nTIKA Zavod Drin\nOdjel za fizikalnu terapiju i trim kabinet u sklopu Zavoda za zbrinjavanje mentalno invalidnih lica-Drin u Fojnici, čije opremljanje je u potpunosti finansirala Turska agencija za razvoj i koordinaciju (TIKA), danas je svečano otvoren.\nProjekat je u potpunosti podržala TIKA u iznosu od 120.000 konvertibilnih maraka (KM), a implementiran je u dvije faze, građevinske radove i adaptaciju prostorija i nabavku opreme.\nZavod za zbrinjavanje mentalno invalidnih lica-Drin je ustanova koja trenutno zbrinjava oko 490 korisnika, a kapacitet je 500. Korisnici ustanove su pacijenti svih starosnih dobi.\nOdjel koji je izgrađen uz pomoć TIKA-e, ističu uposlenici Zavoda, jako je bitan jer su se u Zavodu provodile fizikalne terapije, međutim, neopremljenost i neadekvatan prostor nisu bili u skladu sa brojem korisnika kojima je potrebna fizikalna terapija.\nOvim projektom je obezbijeđena savremena oprema i kvalitetan fizikalni tretman koji im je bio neophodan. Ovim projektom su dobili opremu koja se koristi u najnaprednijim rehabilitacionim centrima. Obuhvata nekoliko terapija među kojima i hidro i elektro terapije.\nTokom današnjeg svečanog dijela u spomenutom Odjelu je upriličen bogat kulturno-umjetnički program koji su izveli korisnici Zavoda.\n"Raduje me što mi kao TIKA, baš u toj sedmici kada se obilježava Dan osoba sa ivaliditetom možemo dati svoj doprinos ovom opremom, tačnije opremanjem Odjela za fizikalnu terapiju i trim kabinet", pojasnio je Cevik.\nKazao je da TIKA djeluje u oko 100 zemalja svijeta te da na području svih zemalja rade projekte u različitim oblastima od poljoprivrede do zdravstva.\nCevik je pojasnio da je na osnovu pomoći i podrške koju daju Turska u 2013. godini ušla među prve tri zemlje koje najviše pomažu, prije nje se nalazi Amerika i Velika Britanija.\n"Želim da znate da su projekti kojima mi najviše polažemo pažnje projekti u oblasti zdravstva. Do sada smo u cijelom svijetu izgradili 49 bolnica i rehabilitacionih centara. u 52 bolnice, ambulante i rehabilitacione centre, među kojima je i ovaj, smo dali svoju podršku u opremi", kazao je Cevik.\nZahvalio se direktoru i osoblju Zavoda što daju svoj doprinos da jedna ovakva ustanova opstaje i ide naprijed.\n"Ljudi mogu biti sa invaliditetom, a to može biti od rođenja ili se može desiti tokom života. Njih ne treba sažalijevati, nikoga ne treba sažalijevati, oni trebaju samo ljubav. Poštovati njih znači poštovati cijelo čovječanstvo. Smiješiti se njima znači davati im snagu za dalje. Njih ne treba sažalijevati nego im pomoći", kazao je Cevik.\nDanašnji program je, prema Cevikovim riječima, imao uticaj na njega.\n"Jesmo li ikada zamislili da zatvorimo naše oči i trčimo prema roditeljima. Tek tada možemo shvatiti u kakvom se stanju nalaze osobe koje imaju problema sa vidom", kazao je Cevik.\nPojasnio je da je "ovo što su uradili za njihovu braću malo" te je izrazio želju i za daljnjom saradnjom u cilju napretka ovog Zavoda.\nDirektor Zavoda Elmedin Huskić govoreći o projektu koji je realizovala TIKA kazao je da je riječ o ustanovi koja se bavi rehabilitacijom mentalno invalidnih lica te da su danas otvorili Odjel za fizikalnu terapiju i trim kabinet.\n"Radi se o projektu koji je u potpunosti finansirala TIKA u vrijednosti od oko 120.000 konvertibilnih maraka. Ovo je projekat koji je započet prije oko 1,5 dana. Rađen je u dvije faze. Prva faza obuhvata građevinske radove, a druga podrazumijeva nabavku savremene specijalističke opreme za potrebe fizikalne medicine", pojasnio je Huskić.\nKako je kazao, Odjel je u potpunosti promijenjen, a njihove potrebe u smislu unapređenja medicinske zaštite njihovih korisnika je prepoznala TIKA.\nSekretar Federalnog ministarstva za rad i socijalnu politiku Fehim Bekan je kazao da su prije tri godine počeli ovaj projekat.\n"Sada je suđeno i da prisustvujem otvaranju ovog objekta. Uspješno smo ga završili", pojasnio je Bekan.


Адамовић: Без "орбанизације" ЕУ неће бити побољшања односа са САД - Нови Стандард\nAdamović: Bez “orbanizacije” EU neće biti poboljšanja odnosa sa SAD\n11.01.2019. 11:27 16.07.2020.\n“U ovom momentu EU, odnosno briselske birokrate, više i ne znaju u kom pravcu EU treba da ide”\nNegativan stav američkog predsednika Donalda Trampa prema EU nije nikakva novost, pa je i prirodno što ona više ne uživa diplomatski status kakav je imala ranije. I tu neće biti promena sve dok se sama EU ne transformiše u pravcu onoga što bismo mogli da nazovemo njenom „orbanizacijom“.\nDa ljubav više ne cveta između nekadašnjih najjačih saveznika, SAD i Evropske unije, jasno je poodavno. To je najkraće a najjezgrovitije okarakterisao predsednik Evropskog saveta Donald Tusk nakon američkog pokretanja trgovinskog sukoba i sa EU.\nNišta se posebno tu nije promenilo osim što je EU konačno priznala da je njen diplomatski status u SAD degradiran, a da o tome nije zvanično obaveštena. EU i njen ambasador u Americi, Dejvid O’Saliven još se tim povodom nisu zvanično oglasili. Posredstvom diplomatskih kanala medijima su preneli nezadovoljstvo zbog te situacije o kojoj su, kako kažu, Brisel i Vašington u decembru već razgovarali. Jasno im je, naravno, da O‘Salivenovo nepozivanje na određene manifestacije nije pitanje protokola, već je političke pozadine.\nPoznato je da je američki predsednik Donald Tramp nezadovoljan trgovinskom politikom EU prema SAD, koju smatra štetnom po američke interese. A zna se i njegov negativan odnos prema NATO-u, odnosno najvećem broju članica EU u NATO-u, kojima stalno prebacuje da ne ispunjavaju svoje obaveze i zapravo ne doprinose sopstvenoj bezbednosti već iskorištavaju SAD. A to što bi trebalo da ulažu u bezbednost investiraju u neke profitabilne ekonomske projekte.\nKomentarišući najnovija dešavanja na liniji Vašington–Brisel, analitičar Saša Adamović kaže da je od početka mandata američkog predsednika Donalda Trampa bilo jasno da on u međunarodnim odnosima prednost daje bilaterali, a da mnogo ne polaže na multinacionalne organizacije ili strukture kakva je i EU.\n„Videlo sa da on ima izrazito negativan stav prema EU, ali i prema nekim državama EU koje su njena osovina, pre svih Nemačkoj i Francuskoj. Potpuno je jasno da francuski predsednik Emanuel Makron i nemačka kancelarka Angela Merkel u Trampovim očima nemaju neko posebno mesto i ne uživaju visok ugled. To je do sada pokazano u mnogo primera“, kaže za Sputnjik Adamović.\nOn podseća da je Tramp od početka podržao izlazak Velike Britanije iz EU, ali i da je ta Trampova netrpeljivost prema Makronu i Merkelovoj uzvraćena i sa njihove strane.\n„Prirodno je da se u tom slučaju delegacija EU, odnosno njen ambasador u Vašingtonu, ’degradira‘ i ne uživa više status kakav je prethodno imala u vreme nekih drugih administracija. Naravno da EU to teško pada, ali mislim da će Tramp, kao neku vrstu pritiska prema Briselu, zadržati taj negativan odnos prema EU kakav je i do sada imao“, smatra Adamović.\nRazgovori do kojih je dovelo najnovije zatezanje odnosa saveznika sa obe strane Atlantika, po njegovoj oceni, neće mnogo promeniti stvari.\n„Mislim da će se u budućnosti nastaviti napetosti između Vašingtona i Brisela i one će trajati sve dok i sama EU ne doživi izvesnu transfromaciju u pravcu o noga što bismo mogli da nazovemo „orbanizacija“ EU s obzirom na to da i same američke diplomate koje podržavaju Trampovu politiku, traže od članica EU da povedu više računa o sopstvenom suverenitetu“, kaže sagovornik Sputnjika.\nDa Vašington očekuje transformaciju EU, praktično je najavio ambasador SAD u Briselu, koji nije ćutao, za razliku od briselskog diplomate u Vašingtonu.\nU nedavnom intervjuu za Politiko, američki ambasador u EU Gordon Sondland, nazvao je ovu organizaciju arhaičnom tvorevinom. Prema njegovim rečima, Evropska komisija je „odsečena od stvarnosti“ i bavi se regulisanjem nebitnih stvari, gušeći ekonomski rast i inovacije.\nPo Adamovićevoj oceni, za odnose Brisela i Vašingtona biće važni ovogodišnji izbori za Evropski parlament, za koje je kampanja već počela. „Borba za srce i dušu Evropljana na simboličnom nivou vodiće se između snaga koje sa te liberalne globalističke strane predvodi prilično uzdrmani predsednik Francuske Makron, i sa druge strane, nacionalnih, suverenističkih snaga čiji je simbolični poredvodnik ministar unutrašnjih poslova Italije, Mateo Salvini“, mišljenja je Adamović.\nOd te borbe umnogome će, kako kaže, zavisiti ne samo kako će EU izgledati u budućnosti, nego i budući odnosi Brisela i Vašingtona.\nPo oceni ovog analitičara, domet razgovora koji dve strane vode povodom diplomatskog degradiranja EU u Vašingtonu biće mršav.\n„Svi ti razgovori između Brisela i Vašingtona, čak i ako u nekom periodu bude zavladala neka vrsta primirja, pa se ambasadoru EU vrati status, to je samo jedna pauza dok se ne dese neke druge stvari, pre svega u Briselu. Jer u ovom momentu EU, odnosno briselske birokrate, više i ne znaju u kom pravcu EU treba da ide. Da li u pravcu onoga što predlaže predsenik vlade Mađarske Viktor Orban, u pravcu neliberalne demokratije, ili će EU nastaviti pravcem liberalne nedemokratije, kako je to već neko primetio“, zaključio je Adamović.


VojvodinaCafe - FK Vojvodina nastavlja pohod na Ligu Evrope\nVest objavljena: 13.07.2016 09:16\nU prvom meču drugog kola kvalifikacija za Ligu Evrope, fudbaleri Vojvodine sutra dočekuju ekipu Konah's ki iz Velsa. Meč se igra od 20 časova, uz direktan prenos na prvom programu Radio televizije Vojvodine. U ime čitavog tima, najiskusniji fudbaler Voše Darko Puškarić, koji danas slavi svoj 31. rođendan, poručio je da će njegovi saigrači i on dati sve od sebe da dobrom igrom i pobedom ponovo obraduju navijače.\nProdaja i podela ulaznica vršiće se po sledećem rasporedu:\nčetvrtak, 14. jul: Na glavnoj blagajni stadiona (između zapadne i južne tribine), od 13 časova do početka meča, moći će da se kupe ulaznice za zapad. Na blagajni na istočnoj tribini (pored restorana "Ognjište"), od 14 časova do početka meča, moći će da se preuzmu ulaznice za istok. U prostorijama navijačke grupe Firma na severnoj tribini, od 17 časova do početka meča, moći će da se preuzmu ulaznice za sever.\nUlaznice će se prodavati/deliti po principu "jedna ulaznica – jedna stolica", što znači da će karte za utakmicu morati da imaju i deca bilo kog uzrasta, kako se ne bi desilo da na jednoj tribini bude prisutno više ljudi od kapaciteta kojim ta tribina raspolaže.


Aleksej Miler - Sputnjik Srbija\n07:36 21 Septembar 2020\n„Gasprom“ sagradio više od 650 kilometara „Turskog toka“\n„Gasprom“ je postavio više od 650 kilometara gasovoda „Turski tok“ duž dve linije, izjavio je predsednik upravnog odbora kompanije Aleksej Miler.\nVučić s Milerom o snabdevanju gasom, pozdravi od Putina\nPredsednik Srbije Aleksandar Vučić razgovarao je danas u Beogradu sa predsednikom Upravnog odbora „Gasproma“ Aleksejem Milerom o realizaciji projekta za snabdevanje Srbije gasom i o razvoju srpskog gasnog tržišta.\nIzgrađeno gotovo hiljadu kilometara gasovoda „Snaga Sibira“\n„Gasprom“ je do danas izgradio oko 979 kilometara gasovoda „Snaga Sibira“ koji je namenjen za isporučivanje ruskog gasa u Kinu. Izgradnja teče brže nego što je planirano, a do kraja ove godine biće izgrađeno više od 1.300 kilometara cevi, saopštila je kompanija.\nPovećani kapaciteti „Severnog toka“\nPredsednik Upravnog odbora „Gasproma“ Aleksej Miler izjavio je da je kapacitet gasovoda „Severni tok“ premašio 90 odsto, pri čemu je povećan tranzit kroz Ukrajinu.\n„Gasprom“ razmatra nove mogućnosti u saradnji sa japanskim kompanijama\nRuski energetski gigant „Gasprom“ razmatra nove oblasti saradnje sa japanskim kompanijama, jer je Japan jedno od najvećih energetskih tržišta u svetu, izjavio je izvršni direktor „Gasproma“ Aleksej Miler.\nMože se sa sigurnošću govoriti o pokretanju obe linije gasovoda „Turski tok“ na vreme, do kraja 2019. godine, izjavio je direktor „Gasproma“ Aleksej Miler na sastanku sa ruskim predsednikom Vladimirom Putinom.\nRuski „Gasprom“ i kineski CNPC grade podvodnu deonicu „Snage Sibira“\nRuski „Gasprom“ i kineska državna naftna kompanija CNPC potpisali su sporazum o izgradnji podvodnog tranzita gasovoda „Snaga Sibira“ kroz reku Amur.\nRusija bi mogla da se uključi u projekat „Posejdon“, koji podrazumeva izgradnju gasovoda po dnu Crnog mora do Grčke i dalje do juga Italije. Atina i Rim podržavaju upisivanje ove maršrute na gasnu mapu Evrope, saopštio je predsednik uprave „Gasproma“ Aleksej Miler na sastanku s predsednikom Rusije Vladimirom Putinom.\nRusija, Italija i Grčka potpisale su memorandum o razumevanju kojim bi se preko Crnog mora obezbedilo dopremanje ruskog gasa u Evropsku uniju.


FoNet portal :: Pretraga / tagId=30002\nTag: istraga, Pogodaka: 102\nViše državno tužilaštvo u Podgorici pokrenulo je izviđaj protiv Mitropolije crnogorsko-primorske (MPC) Srpske pravoslavne crkve i mitropolita Joanikija zbog prikrivanja pedofilije, a povodom prijave nevladine organizacije Montenegro International, saopštila je za Radio Slobodna Evropa (RSE) portparolka tog tužilaštva Lepa Medenica.\nAgencija Evropske unije za sprovođenje zakona (EUROPOL) dostavila je u julu prošle godine policiji i tužilaštvu Crne Gore podatke koji pokazuju da su policajci Petar Lazović i Ljubo Milović označeni kao članovi kriminalnog "kavačkog" klana, navodno uključeni u šverc velikih količina kokaina iz Ekvadora u EU i Australiju, objavio je portal Libertas.\nIstraga o dojavama\nViše javno tužilaštvo u Beogradu saopštilo je da je u toku intenzivan rad na otkrivanju izvršilaca krivičnih dela u vezi sa lažnim dojavama o bombama koje stižu svakodnevno na veliki broj adresa u Beogradu i drugim gradovima širom Srbije, prenele su danas Novosti.\nSudski poziv kongresmenima\nPreuzimanje istrage o dojavama\nViše javno tužilaštvo u Beogradu u saradnji sa Ministarstvom unutrašnjih poslova i Bezbednosno informativnom agencijom preuzima od osnovnih javnih tužilaštava rad na otkrivanju osoba koje u poslednje vreme gotovo svakodnevno lažno prijavljuju da su u objektima postavljene bombe, javlja RTS.\nGutereš u Buči\nGeneralni sekretar Ujdinjenjh nacija Antonio Gutereš posetiće danas predgrađe Kijeva, Buču, Irpin i Borodjanku u kojima su počinjeni zločini za koje Ukrajina optužuju ruske snage, javlja AFP.\nMuamer Zukorlić otrovan?\nPredsednik Stranke pravde i pomirenja (SPP) Usame Zukorlić, sa članovima porodice, izjavio je na vanrednoj konferenciji za novinare da porodica "ima osnovanu sumnju da je muftija Muamer Zukorlić otrovan".


Sportske.net - LE - Kuz "čekira" kartu za 1/16 finala, Redsi love "Zebre"\nMečevima šestog kola grupne faze u Ligi Evrope večeras se spušta zavesa na jesenji deo drugog po kvalitetu evropskog fudbalskog takmičenja.\nLE donela nam je tokom jeseni mnogo interesantnih duela putem kojih su do sada 19 timova obezbedili plasman u 1/16 finala.\nZa tri preostala mesta večeras će se boriti devet ekipa a među njima je i Štutgart našeg Zdravka Kuzmanovića. Upravo će u grupi "E" biti najinteresantnije jer čak tri ekipe mogu da se nadaju plasmanu u eliminacionu fazu takmičenja.\n"Švabe" igraju na svom terenu protiv Moldea koji nema šansi da prođe dalje pa bi Kuzmanović i kompanija pobedom obezbedili mesto u šesnaestini finala bez obzira na ishod drugog meča u toj grupi koji igraju Kopenhagen i Steaua.\nDanci bi trijumfom nad vodećim timom grupe "E" eliminisali Rumune iz daljeg toka takmičenja a nekadašnjem šampionu Evrope i bod bi bio dovoljan da obezbedi plasman u dalji tok takmičenja.\nNišta manje interesantno neće biti ni u grupi "A" gde Liverpul i Jang Bojsi biju bitku za drugu poziciju.\nRedsi će imati teži posao jer gostuju Udinezeu na "Friuliju" dok Bojsi na svom terenu dočekuju Anži koji je obezbedio plasman u dalji tok takmičenja i sigurno će igrati rasterećeno.\nLiverpul i Jang Bojsi imaju po sedam poena dok Anži sa deset drži čelnu poziciju na tabeli. Udineze je izgubio šanse da se plasira u dalji tok takmičenja.\nU grupi "J" Totenhem će u direktnom duelu sa Panatinaikosom odlučiti ko će se pridružiti Laciju u šesnaestini finala. Sparsi su u boljoj poziciji jer im igra i remi dok Grcima samo pobeda garantuje evropsko proleće.\nGrupa "G" mesto je gde počiva poslednja "ulaznica" za eliminacionu fazu takmičenja u LE a za nju će se boriti Nikolićev Videoton i ekipa Bazela. Švajcarci su u boljoj poziciji zato što imaju dva boda više od Mađara pa bi samo u slučaju da budu poraženi od Genka a da Videoton slavi u Lisabonu izgubili drugo mesto u grupi.\nU ostalim grupama igraće se "rekreativne" utakmice jer su pitanja učesnika 1/16 finala rešena pre dve nedelje pa neizvesnosti neće biti.\nGrupa A (19h):\nJang Bojs – Anži\nUdineze – Liverpul\nGrupa B (19h):\nViktorija Plzen – Atletiko Madrid\nHapoel Tel-Aviv – Akademika\nGrupa C (19h):\nAEL – Olimpik Marsej\nFenerbahče – Borusija Menehngladbah\nGrupa D (19h):\nBordo – Njukasl\nMaritimo – Briž\nGrupa E (19h):\nŠtutgart – Molde\nGrupa F (19h):\nDnjipro – AIK\nGrupa G (21.05h):\nGenk – Bazel\nGrupa H (21:05h):\nGrupa I (21.05h)\nLion – Hapoel\nAtletik Bilbao – Sparta\nGrupa J (21.05h):\nMaribor – Lacio\nTotenhem – Panatinaikos\nGrupa K (21.05h):\nRapid – Metalist\nBajer Leverkuzen – Rozenborg\nGrupa L (21.05h):\nLevante – Hanover\nTvente – Helsinborg